cyanic-selkie/wikianc huggingface dataset:
কঠিন
অৰ্ধপৰিবাহী
অৰ্ধপৰিবাহী হ'ল এনে পদাৰ্থ যিবোৰৰ ধাতু পৰিবাহী আৰু অধাতুৰ অৱৰোধকৰ মাজত বৈদ্যুতিক প্ৰতিৰোধ ক্ষমতা (আৰু পৰিবাহীতা) থাকে। ব’ৰনৰ পৰা সোঁফালে তিৰ্যকভাৱে তললৈ যোৱা পৰ্যাবৃত্ত তালিকাত পোৱা যায়। ইহঁতে বৈদ্যুতিক পৰিবাহী (বা ধাতু, বাওঁফালে) ইনচুলেটৰৰ পৰা (সোঁফালে) পৃথক কৰে।
অৰ্ধপৰিবাহী পদাৰ্থৰ পৰা নিৰ্মিত যন্ত্ৰসমূহ আধুনিক ইলেক্ট্ৰনিকছৰ ভেটি, ৰেডিঅ', কম্পিউটাৰ, টেলিফোন আদি। অৰ্ধপৰিবাহী যন্ত্ৰসমূহৰ ভিতৰত ট্ৰেঞ্জিষ্টৰ, সৌৰকোষ, ডাইঅ'ড আৰু সংহত বৰ্তনী আদি অন্তৰ্ভুক্ত। সৌৰ ফটোভল্টিক পেনেল হৈছে বৃহৎ অৰ্ধপৰিবাহী যন্ত্ৰ যিয়ে পোহৰক প্ৰত্যক্ষভাৱে বৈদ্যুতিক শক্তিলৈ ৰূপান্তৰিত কৰে।
নেন'পদাৰ্থ
বহুতো পৰম্পৰাগত কঠিন পদাৰ্থই নেন’মিটাৰ আকাৰলৈ সংকুচিত হ’লে বিভিন্ন ধৰ্ম প্ৰদৰ্শন কৰে। উদাহৰণস্বৰূপে, সাধাৰণতে হালধীয়া সোণ আৰু ধূসৰ চিলিকনৰ নেনোকণাবোৰৰ ৰং ৰঙা; সোণৰ নেনোকণাবোৰ সোণৰ স্লেবতকৈ বহু কম উষ্ণতাত (২.৫ এন এম আকাৰৰ বাবে ~৩০০ ডিগ্ৰী চেলছিয়াছ) গলি যায়; নেনোকণাবোৰৰ পৃষ্ঠভাগৰ ক্ষেত্ৰফল শক্তিৰ ক্ষেত্ৰত কিছুমান বিশেষ প্ৰয়োগৰ বাবে ইহঁতক অত্যন্ত আকৰ্ষণীয় কৰি তোলে।
জৈৱ পদাৰ্থ
বহুতো প্ৰাকৃতিক (বা জৈৱিক) পদাৰ্থ উল্লেখযোগ্য যান্ত্ৰিক ধৰ্মৰ জটিল সংমিশ্ৰিত। কোটি কোটি বছৰৰ বিৱৰ্তনৰ পৰা উত্থাপিত এই জটিল গঠনসমূহে সামগ্ৰী বিজ্ঞানীসকলক নতুন সামগ্ৰীৰ ডিজাইনৰ ক্ষেত্ৰত প্ৰেৰণা যোগাইছে। ইহঁতৰ সংজ্ঞায়িত বৈশিষ্ট্যসমূহৰ ভিতৰত আছে গাঁথনিগত স্তৰ, বহুকাৰ্য্যকৰীতা আৰু আত্ম-নিৰাময় ক্ষমতা। আত্মসংগঠন বহু জৈৱিক পদাৰ্থ আৰু আণৱিক স্তৰৰ পৰা ওপৰলৈকে গঠনসমূহ একত্ৰিত হোৱাৰ ধৰণৰো এক মৌলিক বৈশিষ্ট্য। এইদৰে উচ্চ কাৰ্যক্ষম জৈৱবস্তুৰ ৰাসায়নিক সংশ্লেষণত স্ব-সমাবেশ এক নতুন কৌশল হিচাপে আত্মপ্ৰকাশ কৰিছে।
ভৌতিক ধৰ্ম
ৰাসায়নিক গঠনৰ নিৰ্ণায়ক প্ৰমাণ প্ৰদান কৰা মৌল আৰু যৌগসমূহৰ ভৌতিক ধৰ্মসমূহৰ ভিতৰত গন্ধ, ৰং, আয়তন, ঘনত্ব (প্ৰতি একক আয়তনত ভৰ), গলনাংক, উতলাংক, তাপ ক্ষমতা, ভৌতিক ৰূপ আৰু কোঠাৰ উষ্ণতাত আকৃতি (কঠিন, তৰল বা গেছ; ঘন, ত্ৰিকোণীয় স্ফটিক আদি), কঠিনতা, ছিদ্ৰতা, বিবৰ্তন সূচকাংক আৰু বহুতো।
তথ্যসূত্ৰ
শ্ৰেণী:পদাৰ্থ বিজ্ঞান
কলা
thumb|upright=1.5|ওপৰৰ পৰা ঘড়ীৰ কাঁটাৰ দিশ অনুসৰি: [[ভিনচেণ্ট ভেন গঘৰ আত্ম-প্ৰতিকৃতি; চৌকৱে শিল্পীৰ নাৰীমূৰ্তি; চেন্দ্ৰ বটিছেলিৰ বাৰ্থ অফ ভেনাচৰ একাংশ আৰু এটি জাপানী শিছা সিংহ]]
দৃশ্যমান বা অদৃশ্য কোনো ভাবৰ ৰূপ শিল্পীৰ চিত্তৰসৰে নৱৰূপায়িত হৈ যেতিয়া স্থিতিশীল ৰূপত প্ৰকাশিত হয় তাকেই কলা বা শিল্প বোলে। এই কলা মানৱ ক্ৰিয়া-কলাপৰ বৈচিত্ৰপূৰ্ণ এক দৃশ্যৰ প্ৰকাশ আৰু এনেধৰণৰ প্ৰকাশৰ ফলত প্ৰাপ্ত পণ্য বা উৎপাদন। দৃশ্যমান বা বোধ্য এনে শিল্পকলাৰ অজস্ৰ ৰূপ বিদ্যমান। চিত্ৰকলা, ভাস্কৰ্য, স্থাপত্য, ছাপচিত্ৰ, আলোকচিত্ৰ ইত্যাদিত দৃশ্য মাধ্যম ক্ষেত্ৰত সৃষ্ট চিত্ৰ বা বস্তু সম্পৰ্কীয় আলোকপাত কৰা হয়। সাধাৰণ দৃশ্যমান জগতত আমি অভিজ্ঞতা কৰা বিনন্দীয়া প্ৰকৃতিক শিল্প বা কলা হিচাপে অভিহিত কৰা নহয়। এই প্ৰকৃতিৰ সৌন্দৰ্য অৱলোকন কৰি মানৱ মন বিস্মিত আৰু বিমূঢ় হৈ স্থিতিশীল ৰূপ দিবলৈ শিল্প সৃষ্টি কৰে। প্ৰকৃতিৰ নৈসৰ্গিক সৌন্দৰ্যৰ ধাৰাবাহিকতাৰ স্বাভাৱিক ৰূপত প্ৰকাশ কৰাৰ মাধ্যমতে কলাৰ সৃষ্টি হয়। অৰ্থাৎ :চিৰন্তন নৈসৰ্গিক প্ৰকৃতিক শিল্পীৰ নিজস্ব অভিজ্ঞতাৰ পৰা উদ্ভূত ৰং, ৰেখা, শব্দ বা ৰূপকৰ আশ্ৰয়ৰ দ্বাৰা প্ৰকাশ কৰি সেই অনুভূতি অন্যৰ মনত সঞ্চাৰ কৰে বা ইয়াৰ মাধ্যমত এক পৰিচয়বোধৰ সঞ্চাৰণ ঘটোৱাকে শিল্প বা কলা হিচাপে অভিহিত কৰা হয়।
কলাৰ তিনিটা মূল শাখা হ’ল চিত্ৰকলা, ভাস্কৰ্য আৰু স্থাপত্য। সংগীত, থিয়েটাৰ, চলচ্চিত্ৰ,নৃত্য ইত্যাদি পৰিৱেশ্য কলা আৰু সাহিত্য আৰু অন্যান্য গণসংযোগৰ মাধ্যমকো বহল দৃষ্টিত কলা অভিহিত কৰা হয়। সপ্তদশ শতাব্দী পৰ্যন্ত যিকোনো বিষয়ৰ ওপৰত দক্ষতাকেই শিল্প শিল্প বোলা হৈছিল। সপ্তদশ শতিকাৰ পিছত চাৰুকলাক সাধাৰণ বিষয়সমূহৰ পৰা বিভক্ত কৰা হয়। ৰোমাণ্টিক যুগৰ পিছত ইয়াক আৰু কিছুমান ভাগত ভাগ কৰা হয়। সেইবোৰ হ'ল: চাৰুকলা, কাৰুকলা, ললিতকলা, ইত্যাদি। শিল্পৰ সৃষ্টিকৰ্তা গৰাকীক শিল্পী বোলে। শিল্পীসকল ৰূপ-বিলাসী আৰু তেওঁৰ সৃষ্ট ৰূপেই হ’ল শিল্প। শিল্পৰ চৰিত্ৰ সত্য, অনুভূতি আৰু অন্যান্য গুণক উপস্থাপন কৰা।
শিল্পৰ বিশ্বজনীন আৱেগ আছে। শিল্পীয়ে মানুহৰ মনত আৱেগৰ জোৱাৰ তোলে। শিল্প সদায় নতুন সেয়ে চিত্ৰকলা, কবিতা, সংগীত, ভাস্কৰ্য, আৰু স্থাপত্যক সুকুমাৰ কলা বুলিও কোৱা হয়। শিল্পৰ প্ৰকৃতিৰ ওপৰত নিৰ্ভৰ কৰি ই দৰ্শকক মাত্ৰা প্ৰদান কৰে। কলা কিহৰে গঠিত হয় এই বিষয় এতিয়াও বিবাদীত।  সময়ে সময়ে কলা সম্পৰ্কীয় ধাৰণা সলনি হৈ আহিছে। কলাৰ প্ৰকৃতি আৰু ইয়াৰ লগত সম্পৰ্কিত অন্যান্য বিষয় যেনে সৃজনশীলতা আৰু প্ৰকাশভংগীৰ বিষয়ে অধ্যয়ন কৰা দৰ্শনৰ শাখাক নন্দনতত্ত্ব বোলা হয়।
ইতিহাস
ইউৰোপীয় সাহিত্যত কলা শব্দৰ প্ৰয়োগ শাৰীৰিক বা মানসিক কৌশলৰ বৰ্ণনাৰ বাবে ব্যৱহৃত হৈছিল। পাশ্চাত্যত কলা আৰু প্ৰকৃতিক ভিন্ন বুলি গণ্য কৰা হয়। কলাৰ সৃষ্টিক কৃত্ৰিম বোলা হয়। প্ৰকৃতিসৃষ্ট আৰু কলা দুয়ো বেলেগ বেলেগ আৰু কলা কেৱল মানুহেই সৃষ্টি কৰে। কলা আৰু বিজ্ঞানৰ মাজতো পাৰ্থক্য আছে। বিজ্ঞানত জ্ঞানত আৰু কলাত কৌশলক প্ৰাধান্য দিয়া হয়।
শ্ৰেণীবিভাজন
বৰ্তমান সময়ত কলাক মানৱিকীৰ অন্তৰ্ভুক্ত কৰা হয়। পাশ্চাত্য জগতত কলাক দুই ভাগত ভাগ কৰা হৈছে: অনুশীলন কলা আৰু ললিত কলা। পৰম্পৰাগত ৰূপত তলত উল্লিখিত সাত বিধক কলা বোলে;
আধুনিক কালত ইয়াৰ লগত ফটোগ্ৰাফী, চলচ্চিত্ৰণ, বিজ্ঞাপন আৰু কমিক্স যোগ দিয়া হৈছে।
কিছুমান কলাত দৃশ্যমান আৰু পৰিৱেশ্য কলা দুয়োবিধৰ মিশ্ৰণ দেখা যায়, যেনে চলচ্চিত্ৰণ, নাটক ইত্যাদি।
নুশ্ৰট ভাৰুচ্চা
নুশ্ৰট ভাৰুচ্চা (Nushratt Bharuccha; জন্ম: ১৭ মে' ১৯৮৫) এগৰাকী ভাৰতীয় অভিনেত্ৰী যি হিন্দী চলচ্চিত্ৰত কাম কৰে। শিল্পীগৰাকীয়ে লভ চেক্স ঔৰ ধোখা, প্যাৰ কা পঞ্চনামা, প্যাৰ কা পঞ্চনামা ২, সোণু কে টিটু কি ছুইটি, ড্ৰিম গাৰ্ল, চোৰী, অজীব দাস্তানছ, জানহিত মেইন জাৰি আদি ছবিত অভিনয় কৰিছে।
প্ৰাৰম্ভিক জীৱন
১৯৮৫ চনৰ ১৭ মে’ত বম্বেৰ এটা দাউদী বহৰা পৰিয়ালত নুশ্ৰত ভাৰুচাৰ জন্ম হৈছিল। ব্যৱসায়ী পিতৃ তনবীৰ ভাৰুচা আৰু গৃহিণী মাতৃ তস্নীম ভাৰুচাৰ একমাত্ৰ সন্তান নুশ্ৰত। নুশ্ৰতে মুম্বাইৰ জয় হিন্দ মহাবিদ্যালয়ৰ পৰা সূক্ষ্ম কলা শাখাত স্নাতক ডিগ্ৰী লাভ কৰিছে।
২০০২–২০১৪: প্ৰাৰম্ভিক কেৰিয়াৰ আৰু সংগ্ৰাম
২০০২ চনৰ টেলিভিছন ধাৰাবাহিক কিটি পাৰ্টিত অভিনয় কৰি ভাৰুচ্চাই অভিনয়ত আত্মপ্ৰকাশ কৰে। জয় সন্তোষী মা (২০০৬) তেওঁৰ প্ৰথম হিন্দী ছবি আছিল। ইয়াৰ পিছত ২০০৭ চনত জুবিন গাৰ্গৰ মিউজিক ভিডিঅ' "জিন্দগী কহিন গুম হায়"ত অভিনয় কৰে। কাল কিছনে দেখা (২০০৯)ত তেওঁৰ কেমিঅ' ভূমিকা আছিল আৰু ২০১০ চনত নুশ্ৰটে তেলেগু ভাষাৰ ছবি তাজমহল" (২০১০)ত অভিনয় কৰিছিল। তেওঁৰ অন্তিম টেলিভিছন ভূমিকা আছিল সাত'' ত দৃষিকা কাশ্যপৰ চৰিত্ৰত।
ভাৰুচ্চাৰ প্ৰথম মুখ্য চৰিত্ৰ আছিল দিবাকৰ বেনাৰ্জী আৰু একতা কাপুৰৰ এন্থলজি লাভ চেক্স ঔৰ ধোখা(২০১০)ত, যিয়ে মধ্যমীয়াভাৱে ভাল কাম কৰিছিল। ইয়াৰ পিছত তেওঁ কাৰ্তিক আৰিয়ানৰ সৈতে লাভ ৰঞ্জনৰ ছবি প্যাৰ কা পুঞ্চনামা (২০১১) আৰু "আকাশ ভানি (২০১৩)ত অভিনয় কৰে।তাৰ পিছত নুছৰাটে জিমি শ্বাৰগিলৰ সৈতে ডাৰ এট দ্য মল'' (২০১৪)ত অভিনয় কৰে।এই ছবিবোৰে ভাল সঁহাৰি নাপালে।
তথ্যসূত্ৰ
শ্ৰেণী:অভিনয় শিল্পী শ্ৰেণী:ভাৰতীয় অভিনেত্ৰী শ্ৰেণী:জীৱিত ব্যক্তি শ্ৰেণী:ভাৰতীয় নাৰী
মন জিলা
মন জিলা ভাৰতৰ নাগালেণ্ড ৰাজ্যৰ এখন জিলা৷ এই জিলাৰ সংখ্যাগৰিষ্ঠ লোক ক’নিয়াক জনজাতিৰ৷
ভৌগোলিক অৱস্থান
মন জিলাখন নাগােলণ্ডৰ আটাইতকৈ উত্তৰ সীমান্তত অৱস্থিত৷ এই জিলাৰ উত্তৰে অৰুণাচল প্ৰদেশ, পশ্চিমে অসম, পূবে ম্যানমাৰ আৰু দক্ষিণে লংলেং আৰু টুৱনচাং জিলা৷ জিলাখনৰ সদৰ ঠাই মন চহৰ৷
জনসংখ্যা
২০১১ চনৰ লোকপিয়ল অনুসৰি মন জিলাৰ মুঠ জনসংখ্যা ২৫০,৬৭১ জন৷ জনসংখ্যাৰ ফালৰ পৰা ভাৰতৰ মুঠ ৬৪০ খন জিলাৰ ভিতৰত মন জিলাৰ স্থান ৫৮২ তম৷ মন জিলাৰ প্ৰতি ১০০০ গৰাকী পুৰুষৰ বিপৰীতে মহিলাৰ সংখ্যা ৮৯৮ গৰাকী৷ এই জিলাৰ সাক্ষৰতাৰ হাৰ ৫৬.৬%।
সংস্কৃতি
মন জিলা ক’নিয়াক নগা জনজাতিৰ বসতিস্থল৷ পৰম্পৰাগতভাৱে এই জনজাতিৰ লোকসকলে দেহ-মুখত টাটু পৰিধান কৰে৷ ক’নিয়াকসকলৰ মূল উৎসৱ হৈছে 'Aoleang Monyu'৷ এই উৎসৱ এপ্ৰিল মাহৰ প্ৰথম সপ্তাহত উদযাপন কৰা হয়৷
ক’নিয়াকসকলৰ পৰম্পৰাগত নেতা হৈছে আং (Angh), যি উত্তৰাধিকাৰী সূত্ৰে এই উপাধি লাভ কৰে৷ প্ৰতিখন গাঁৱত আং গৰাকীৰ ঘৰ আটাইতকৈ ডাঙৰ হয়৷ ঘৰৰ সন্মুখত সাধাৰণতে জন্তুৰ লাওখোলা সজ্জিত থাকে৷
পৰ্য্যটন
thumb|ক’নিয়াক নগাসকলৰ পৰম্পৰাগত সজ্জা চাংন্যু গাওঁ মূখ্য আং গৰাকীৰ দ্বাৰা পৰিচালিত৷ এই গাৱঁত ৮ ফুট উচ্চতাৰ আৰু ১২ ফুট প্ৰস্থৰ এটা ঐতিহাসিক কাঠৰ প্ৰতিমূৰ্ত্তি আছে৷ মূৰ্ত্তিটোত মানুহ আৰু জীৱ-জন্তুৰ প্ৰতিচ্ছৱি খোদিত কৰা আছে৷ ইতিহাসৰ মতে এই গাওঁ আৰু আহোম ৰাজত্বৰ মাজত বন্ধুত্বপূৰ্ণ সম্পৰ্ক আছিল৷
এই গাওঁ সদৰঠাই মনৰ কাষৰীয়া অঞ্চলত অৱস্থিত৷ গাওঁখনৰ আং গৰাকীৰ ঘৰটো সৰ্ববৃহৎ আুৰ ঘৰৰ সন্মুখভাগ পূৰ্বপুৰুষ আৰু তেওঁ নিজে নিধন কৰা শত্ৰুৰ লাওখোলাৰে সজ্জিত৷ ক’নিয়াকসকলৰ মাজত উনৈশ শতিকাৰ শেষভাগলৈকে মুণ্ড চিকাৰ প্ৰচলিত আছিল৷
লংৱা নাগালেণ্ডৰ ভাৰত-ম্যানমাৰ সীমান্তত অৱস্থিত গাওঁসমূহৰ ভিতৰত সৰ্ববৃহৎ গাওঁ৷ এই গাৱঁৰ মুখ্য আঙৰ ঘৰৰ আধা ভাৰতত আৰু অন্যভাগ ম্যানমাৰত অৱস্থিত৷ অৱশ্যে সমগ্ৰ গাওঁখন পৰিচালনা কৰে মুখ্য আং গৰাকীয়ে৷ তেওঁৰ ক’নিয়াক জনাজতিৰ ৬০ খন গাওঁৰ নেতা৷
মন জিলাৰ সৰ্ব্বোচ্চ এই শিখৰটো মন চহৰৰ পৰা ৭০ কিমি পূবে অৱস্থিত৷ এই শিখৰৰ পৰা ফৰকাল বতৰত ব্ৰহ্মপুত্ৰ দেখা পোৱা যায়৷
ডাৱৰ
মেঘৰ শ্ৰেণীবিভাজন
ডাৱৰক দুটা শ্ৰেণীত ভাগ কৰা হয়: স্তৰীভূত আৰু পৰিচলনশীল। এই নামবোৰে মেঘৰ আচৰণ প্ৰতিনিধিত্ব কৰে। মেঘক তাৰ অৱস্থানৰ নিম্নাংশৰ উচ্চতাৰ ভিত্তিত শ্ৰেণীবিভক্ত কৰা হয়, চূড়াৰ উচ্চতাৰ ভিত্তিত নহয়। এই ব্যৱস্থাটো ১৮০২ চনত লিউক হাওয়াৰ্ড অস্কেছিয়ান ছছাইটিয়ে প্ৰস্তাব কৰিছিল।
নিম্ন মেঘ (গোত্ৰ গ)
এই মেঘ ২,০০০ মি (৬,৫০০ ফুট) উচ্চতা পৰ্যন্ত পোৱা যায় আৰু এই শ্ৰেণীত আছে স্তৰ মেঘ (ঘন আৰু ধূসৰ)। স্তৰ মেঘ মাটিৰ সংস্পৰ্শলৈ আহিলে তাকে কুৱলী বোলা হয়।
গ গোত্ৰেৰ মেঘৰ ভিতৰত আছে:
উলম্ব মেঘ (গোত্ৰ ঘ)
thumb|250px|নেহাই আকৃতিৰ নীৰদ-স্তুপ মেঘ এই মেঘ শক্তিশালী ঊৰ্ধ্ব-প্ৰবাহ লাভ কৰিব পাৰে আৰু ভিত্তিৰ সৈতে বহু উপৰলৈ উঠি নানা ধৰণৰ আকৃতি সৃষ্টি কৰিব পাৰে।
ঘ গোত্ৰৰ মেঘৰ ভিতৰত আছে:
thumb|750px|center|মামাটাছ মেঘৰ গঠন
তথ্য সংগ্ৰহ
শ্ৰেণী:জলবায়ু বিজ্ঞান
সৰ্বানন্দ সোণোৱাল
সৰ্বানন্দ সোণোৱাল (Sarbananda Sonowal; জন্ম: ৩১ অক্টোবৰ, ১৯৬১) এজন ৰাজনীতিবিদ আৰু অসমৰ সদ্যপ্ৰাক্তন মুখ্যমন্ত্ৰী। তেখেতৰ জন্ম হয় ১৯৬২ চনত অসমৰ ডিব্ৰুগড় জিলাৰ দিনজানত। ২০১৪ চনত তেওঁ লখিমপুৰ লোকসভা সমষ্টিৰ পৰা নিৰ্বাচিত হৈ ভাৰত চৰকাৰৰ যুৱ কাৰ্যক্ৰম আৰু ক্ৰীড়া মন্ত্ৰালয়ৰ স্বতন্ত্ৰ কেন্দ্ৰীয় ৰাজ্য মন্ত্ৰী হিচাপে কাৰ্য্যনিৰ্বাহ কৰিছিল। ইয়াৰ পূৰ্বে তেওঁ ভাৰতীয় জনতা পাৰ্টিৰ অসম প্ৰদেশৰ সভাপতিৰ দায়িত্ব পালন কৰাৰ উপৰিও ২০০৪ চনত ডিব্ৰুগড় লোকসভা সমষ্টিৰ পৰাও সাংসদ হিচাপে নিৰ্বাচিত হৈছিল। ২০১৬ চনত তেওঁ মাজুলী বিধানসভা সমষ্টিৰ পৰা অসম বিধানসভালৈ নিৰ্বাচিত হৈ অসমৰ চতুৰ্দশ মুখ্যমন্ত্ৰী ৰূপে ২০১৬ ৰ পৰা ২০২১ লৈ কাৰ্য্যনিৰ্বাহ কৰে। তেওঁক প্ৰধানমন্ত্ৰীৰূপে নৰেন্দ্ৰ মোদীৰ দ্বিতীয় কাৰ্যকালৰ দ্বিতীয় কেবিনেটত অন্তৰ্ভুক্ত কৰা হয় আৰু ২০২১ চনৰ ৭ জুলাইত কেন্দ্ৰীয় কেবিনেট মন্ত্ৰী হিচাপে শপত গ্ৰহণ কৰে।
জন্ম
ডিব্ৰুগড় জিলাৰ মুলুক গাঁৱত ১৯৬২ চনৰ ৩১ অক্টোবৰত সৰ্বানন্দ সোণোৱালৰ জন্ম হয়। তেখেত আছিল স্বৰ্গীয়া জীৱেশ্বৰ সোণোৱাল আৰু স্বৰ্গীয় দীনেশ্বৰী সোণোৱালৰ নুমলীয়া পুত্ৰ। তেওঁৰ আছিল ছজনকৈ ককায়েক আৰু দুজনী ভনীয়েক।
শিক্ষা
সৰ্বানন্দ সোণোৱালে মুলুক গাঁও প্ৰাথমিক বিদ্যালয়ৰ পৰা প্ৰাথমিক শিক্ষা সাং কৰি বিন্ধাকাটা মধ্য ইংৰাজী বিদ্যালয়ত ষষ্ঠ শ্ৰেণীলৈ অধ্যয়ন কৰে। ইয়াৰ পিছত তেওঁ ডিব্ৰুগড় ডনবস্কো স্কুলৰ পৰা স্কুলীয়া শিক্ষা সমাপ্ত কৰে। ডিব্ৰুগড় হনুমানবক্স সূৰজমল কানৈ মহাবিদ্যালয়ৰ পৰা কলা শাখাত স্নাতক পৰীক্ষাত উত্তীৰ্ণ হৈ ডিব্ৰুগড় বিশ্ববিদ্যালয়ৰ পৰা ইংৰাজী বিষয়ত স্নাতকোত্তৰ ডিগ্ৰী লাভ কৰে। ইয়াৰ লগতে গুৱাহাটী বিশ্ববিদ্যালয়ত আইন শিক্ষা সমাপ্ত কৰাৰ উপৰিও সাংবাদিকতা আৰু মাছ কমিউনিকেচনত ডিগ্ৰী লাভ কৰে।
ছাত্ৰনেতা
মহাবিদ্যালয়ত পঢ়ি থকা দিনৰ পৰাই সৰ্বানন্দ সোণোৱালে সদৌ অসম ছাত্ৰ সন্থাৰ লগত জড়িত আছিল। আৰু ১৯৯২চনৰ পৰা ১৯৯৯চনলৈ সন্থাটোৰ সভাপতিৰ দায়িত্ব বহন কৰে। লগতে ১৯৯৪চনৰ পৰা ২০০৪ চনলৈ উত্তৰ পূব ছাত্ৰ সন্থাৰ চেয়াৰমেনৰ পদত অধিষ্ঠিত থাকে।
ৰাজনৈতিক জীৱন
সৰ্বানন্দ সোণোৱালে ১৯৯৯ চনত অসম গণ পৰিষদত যোগদান কৰে আৰু আঞ্চলিকতাবাদক শক্তিশালী কৰিবলৈ চেষ্টা আগবঢ়ায়। তেখেতে লোকসভা নিৰ্বাচনত লখিমপুৰ সমষ্টিত কংগ্ৰেছৰ ৰাণী নৰহৰ বিৰুদ্ধে নিৰ্বাচনত অৱতীৰ্ণ হয় যদিও পৰাজয়ৰ সন্মুখীন হয়। ইয়াৰ পিছত তেওঁ ২০০১ চনত বিধানসভা নিৰ্বাচনত মৰাণ সমষ্টিত কংগ্ৰেছৰ পৱনসিং ঘাটোৱাৰক পৰাজিত কৰে।
তেখেতে ২০০৪ চনৰ পৰা ২০০৯ চনলৈ ডিব্ৰুগড় সমষ্টিৰ সাংসদ হিচাপে কাৰ্যনিবাহ কৰে। ২০১১ চনৰ ৮ ফেব্ৰুৱাৰীত তেওঁ ভাৰতীয় জনতা পাৰ্টিত যোগদান কৰে আৰু ২০১২ চনত ৰাজ্যিক ভাৰতীয় জনতা পাৰ্টিৰ সভাপতিৰ পদত অধিষ্ঠিত হয়। ২০১৪ চনৰ লোকসভা নিৰ্বাচনত লখিমপুৰ সমষ্টিৰ পৰা নিৰ্বাচন খেলি ভাৰতীয় জনতা পাৰ্টিৰ সাংসদ হিচাপে নিৰ্বাচিত হয়। একে বছৰতে তেখেতে কেন্দ্ৰীয় ক্ৰীড়া আৰু যুৱ মন্ত্ৰীৰ দায়িত্ব কান্ধ পাতি লয়।
২০১৬ চনৰ বিধানসভা নিৰ্বাচনত মাজুলী বিধানসভা সমষ্টিৰ পৰা নিৰ্বাচনত অৱতীৰ্ণ হৈ প্ৰতিদ্বন্দ্বী ৰাজীৱ লোচন পেগুক ১৮৯২৩টা ভোটৰ ব্যৱধানত পৰাস্ত কৰে। এই বিজয়ৰ দ্বাৰা তেওঁ অসমৰ মুখ্যমন্ত্ৰীৰ পদভাৰ গ্ৰহণ কৰে। ২০২১ চনত তেওঁ পুনৰ মাজুলীৰ পৰা অসম বিধানসভালৈ নিৰ্বাচিত হয়। পিছে তেওঁ মুখ্যমন্ত্ৰী পদৰ পৰা পদত্যাগ কৰে আৰু তেওঁৰ উত্তৰসূৰী হিচাপে হিমন্ত বিশ্ব শৰ্মাৰ নাম প্ৰস্তাৱ কৰে।
২০২১ চনৰ ৭ জুলাইত তেওঁক প্ৰধানমন্ত্ৰীৰূপে নৰেন্দ্ৰ মোদীৰ দ্বিতীয় কাৰ্যকালৰ দ্বিতীয় কেবিনেটত অন্তৰ্ভুক্ত কৰা হয় আৰু বন্দৰ, জাহাজ আৰু জলপথ মন্ত্ৰালয় আৰু আয়ুষ মন্ত্ৰালয়ৰ দায়িত্ব প্ৰদান কৰা হয়।
বাহ্যিক সংযোগ
শ্ৰেণী:অসমৰ ব্যক্তি শ্ৰেণী:অসমৰ ৰাজনীতিৰ সৈতে জড়িত ব্যক্তি শ্ৰেণী:অসমৰ মুখ্যমন্ত্ৰী শ্ৰেণী:লোকসভাৰ সাংসদ শ্ৰেণী:ভাৰত চৰকাৰৰ মন্ত্ৰী
কামিলা শামসী
কামিলা শামসী (Kamila Shamsie; জন্ম: ১৩ আগষ্ট, ১৯৭৩) ‘দ্য ৰয়েল চ’ছাইটি অৱ লিটাৰেচাৰ’ৰ এগৰাকী সহযোগী। তেওঁ জন্মসূত্ৰে পাকিস্তানী এগৰাকী ব্ৰিটিছ লেখক তথা ঔপন্যাসিক যাক তেওঁৰ বঁটা প্ৰাপ্ত উপন্যাস হ’ম ফায়াৰৰ বাবে জনা যায়।
প্ৰাৰম্ভিক জীৱন আৰু শিক্ষা
পাকিস্তানৰ এটি সম্ভ্ৰান্ত বুদ্ধিজীৱীৰ পৰিয়ালত শামসীৰ জন্ম হয়। তেওঁৰ মাক মুনিজা শামসী এগৰাকী সাংবাদিক তথা সম্পাদক, খুড়ী আইতাক আত্তিয়া হোছেইন এগৰাকী লেখক আৰু তেওঁ আত্মজীৱনীকাৰ (স্মৃতিকথা লেখক) জাহানাৰা হবিবুল্লাহৰ নাতিনী। কৰাছী গ্ৰামাৰ স্কুলত পঢ়া-শুনা কৰি শামসী কৰাছীতে ডাঙৰ-দীঘল হয়। নিউয়ৰ্কৰ হেমিল্টন বিশ্ববিদ্যালয়ৰপৰা তেওঁ সৃজনীশীল সাহিত্যত স্নাতক ডিগ্ৰী, আৰু মাচাচুসেট্‌চ এমহৰ্ষ্ট বিশ্ববিদ্যালয়ৰপৰা এম এফ এ (এম এফ এ প্ৰ'গ্ৰাম ফ'ৰ পয়েটচ্‌ এণ্ড ৰাইটাৰ্ছ) ডিগ্ৰী লাভ কৰিছিল, য'ত তেওঁ কাশ্মিৰী কবি আঘা শাহিদ আলিৰ দ্বাৰা প্ৰভাৱাম্বিত হৈছিল।
কৰ্ম্মজীৱন
শামসীয়ে তেওঁৰ প্ৰথমখন কিতাপ ইন দ্য চিটি অৱ দ্য চি মহাবিদ্যালয়ত অধ্যয়নৰত কালত লিখি উলিয়াইছিল; যিখনে ১৯৯৮ চনত, শামসীৰ ২৫ বছৰ বয়সত প্ৰকাশৰ মুখ দেখে। এই উপন্যাসখনৰ বাবে তেওঁ ১৯৯৯ চনত পাকিস্তানী সাহিত্য কীৰ্তিৰ প্ৰধান মন্ত্ৰীৰ পুৰস্কাৰ লাভ কৰিছিল। ২০০০ চনত প্ৰকাশিত, তেওঁৰ দ্বিতীয়খন উপন্যাস চল্ট এণ্ড চেফ্‌ৰনৰ বাবে তেওঁ একৈশ শতিকাৰ ‘অৰেঞ্জ’ৰ ২১ গৰাকী লেখকৰ তালিকাত স্থান পায়। তৃতীয়খন উপন্যাস কাৰ্ট’গ্ৰাফী(২০০২)য়ে সমালোচকৰ বিপুল প্ৰশংসা লাভ কৰে আৰু কিতাপখন যুক্তৰাষ্ট্ৰৰ ‘জ’ন লেৱেলিন ৰাইচ পুৰস্কাৰ’ৰ বাবে তালিকাভুক্ত হয়। তেওঁৰ দুয়োখন উপন্যাস কাৰ্ট’গ্ৰাফী(২০০২) আৰু ব্ৰ’কেন ভাৰ্চেচে (২০০৫) পাকিস্তানী একাডেমী অৱ লেটাৰচ্‌ৰপৰা পাত্ৰাস বোখাৰি বঁটা লাভ কৰিছিল শামসীৰ পঞ্চমখন উপন্যাস বাৰ্ণ্ট চেদ’জ (২০০৯) কল্প-সাহিত্যৰ অৰেঞ্জ পুৰস্কাৰৰ বাবে তালিকাভুক্ত হৈছিল আৰু ‘আনিছফিল্ড ওল্ফ বুক এৱাৰ্ড ফ'ৰ ফিকচন’ বঁটা লাভ কৰিছিল। আ গ’ড ইন এভ্ৰি ষ্ট’ন(২০১৪) ২০১৫ চনত ‘ৱাল্টাৰ স্কট’ আৰু ‘বেইলিজ ৱুমেনচ্‌ প্ৰাইজ ফ’ৰ ফিকচন’ বাবে তালিকাভুক্ত হৈছিল। ২০১৭ চনৰ বুকাৰ বঁটাৰ তালিকাত অন্তৰ্ভুক্ত হোৱা শামসীৰ কিতাপখন আছিল তেওঁৰ সপ্তমখন উপন্যাস হ’ম ফায়াৰ। কিতাপখনে ২০১৮ চনত কল্প-সাহিত্যৰ বাবে মহিলা লেখকৰ বঁটা লাভ কৰে।
২০০৯ চনত, কামিলা শামসীয়ে ‘অক্সফাম’ৰ ‘অক্স-টেলচ্‌’ প্ৰকল্পলৈ তেওঁৰ দ্য ডেজাৰ্ট টৰ’চ' গল্পটি দান কৰিছিল- এয়া আছিল ৩৮ জন লেখকৰ দ্বাৰা লিখিত চাৰিটা ইউৰোপীয় কাহিনীৰ সংকলন। এয়াৰ শীৰ্ষক সংকলনটোত শামসীৰ গল্পটো সংকলিত হৈছিল। ২০১১ চনৰ জয়পুৰ সাহিত্য সন্মিলনত শামসীয়ে ভাগ লৈছিল ; য’ত তেওঁ নিজস্ব লেখন শৈলী বিষয়ক বক্তৃতা প্ৰদান কৰিছিল। বুচ থিয়েটাৰৰ ‘চিকষ্টি চিক্স বুকচ্‌’ প্ৰকল্পত তেওঁ ভাগ লৈছিল ২০১৩ চনত ২০ গৰাকী সৰ্বশ্ৰেষ্ঠ যুৱ ব্ৰিটিছ লেখকৰ ‘গ্ৰন্ত’ তালিকাত কামিলা শামসীৰ নাম অন্তৰ্ভুক্ত হয়। S
ব্যক্তিগত জীৱন
শামসীয়ে কৈছে যে, তেওঁ নিজকে মুছলিম বুলি গণ্য কৰে। ২০০৭ চনত তেওঁ লণ্ডনলৈ যায় আৰু ইতিমধ্যে তেওঁ পাকিস্তান আৰু ইংলেণ্ড, এই দুয়োখন দেশৰে দ্বৈত নাগৰিকত্ব লাভ কৰিছে।
তথ্যসূত্ৰ
শ্ৰেণী:সাহিত্যিক শ্ৰেণী:জীৱিত ব্যক্তি
শিলঘাট
শিলঘাট (Silghat) হৈছে অসমৰ নগাঁও জিলাৰ অন্তৰ্গত আৰু ব্ৰহ্মপুত্ৰৰ দক্ষিণ পাৰত অৱস্থিত এখন চহৰ। নগাঁও চহৰৰ পৰা ইয়াৰ দূৰত্ব প্ৰায় ৫২ কিলোমিটাৰ। শিলঘাটত থকা অন্যতম আকৰ্ষণীয় ঠাইসমূহ হৈছে হাতীমূৰা মন্দিৰ, কামাখ্যা দেৱালয়, ত্ৰিশূলধাৰী মন্দিৰ, সামন্তগিৰি আদি। শিলঘাটত এটি মৰাপাটৰ কলো আছে।
শ্ৰীশ্ৰী কামাখ্যা দেৱালয়
শিলঘাটত থকা কামাখ্য দেৱালয় হৈছে শিলঘাটৰ এতি পুৰণি মন্দিৰ। মন্দিৰটি ১৭৪৫ খ্ৰীষ্টাব্দত(১৬৬৭ শক)ত স্থাপিত। দেৱালয়টি ব্ৰহ্মপুত্ৰ নদীৰ পাৰত অৱস্থিত।
অশোকাষ্টমী মেলা
প্ৰতি বছৰে শিলঘাটত অশোকাষ্টমী মেলা অনুষ্ঠিত হয় চ'ত মাহৰ শুক্লা অষ্টমী তিথিত এই মেলা শিলঘাটত পালন কৰা হয়। প্ৰবাদ আছে যে। অষ্টমী তিথিতেই গংগা নদীৰ কিছু জলধাৰা আহি ব্ৰহ্মপুত্ৰত পৰেহি। সেইবাবে সেই সময়ত ব্ৰহ্মপুত্ৰ নদীখন গঙ্গাৰ দৰেই পবিত্ৰ হৈ থাকে। বহু লোকে এই দিনটোতে আত্মীয়-কুটুম্বৰ মৃতকৰ অস্থি আদি ব্ৰহ্মপুত্ৰৰ বুকুত বিসৰ্জন দিয়ে।
অসম সমবায় মৰাপাট কল
অসম সমবায় মৰাপাট কল (The Assam Co-operative Jute Mills Ltd.) হৈছে শিলঘাটত থকা মৰাপাট-উৎপাদনৰ কাৰখানা। সমবায় পদ্ধতিৰে কাৰ্যক্ষম হৈ থকা এইটোৱেই হৈছে ভাৰতৰ একমাত্ৰ কল। ১৯৫৯ চনত এই কলটি "অসম সমবায় সমাজ আইন" (Assam Co-operative Societies Act) পঞ্জীভুক্ত কৰা হৈছিল আৰু অনেক বাধা-সংগ্ৰাম অতিক্ৰম কৰি এই কলটো ১৯৭০ চনত কাৰ্যক্ষম কৰি তোলা হয়। প্ৰাৰম্ভিক পৰ্যায়ত এই কলটোত ১ কোটি ৫০ লাখ টকা বিনিয়োগ কৰা হৈছিল। চৌধ্য বছৰ ধৰি প্ৰতিকূল বতৰৰ মাজত চলি থকাৰ পাছত ১৯৮৪ চনৰ মাৰ্চত কলটো বন্ধ কৰি দিব লগা হৈছিল। বিত্তীয় অচলাৱস্থা আৰু আন কেতবোৰ আন্তঃগাঁঠনিজড়িত সমস্যাও ইয়াৰ মূল কাৰণ আছিল। প্ৰায় দুবছৰ ধৰি এই কলটো বন্ধ হৈ আছিল। ১৯৮৬ চনৰ জানুৱাৰী মাহত কলটো অসম চুক্তিৰ আধাৰত পুনৰ কাৰ্যক্ষম কৰি তোলা হ'ল। এইবাৰ কেন্দ্ৰত থকা চৰকাৰে বিত্তীয় অনুদান আগবঢ়ালে। লগতে ৰাজ্য চৰকাৰেও সহায় কৰিলে। কিন্তু ইয়াৰ পাছতো বিত্তীয় অৱস্থা সন্তোষজনক হৈ নুঠিল আৰু আয় আৰু খৰচৰ মাজত একধৰণৰ অসমতাই গা কৰি উঠিল। অৱশেষত নীৰৱচ্ছিন্ন চেষ্টাৰ ফলত ১৯৯২-৯৩ চনৰ পৰা এই কলটোৰ আৰ্থিক অৱস্থা সুস্থিৰ হ'বলৈ আৰম্ভ কৰিলে। ইয়াৰ পিছৰ পৰা মৰাপাটৰ কলটোৱে ধাৰাবাহিকভাৱে ইতিবাচক আৰ্থিক প্ৰগতি লাভ কৰিবলৈ সক্ষম হৈছে। বৰ্তমান ইয়াৰ বিত্তীয় অৱস্থা সুস্থিৰ।
পৰিবহণ
শিলঘাটৰ নিকতৱৰ্তী বিমানবন্দৰটো তেজপুৰৰ পৰা দহ কিলোমিটাৰ নিলগৰ শালনীত আছে। ৰেল যাতায়াতৰ বাবে শিলঘাট টাউন ৰে'লৱে ষ্টেছনো আছে। আলিপুৰদুৱাৰ - শিলঘাট টাউন ৰাজ্য ৰাণী এক্সপ্ৰেছ, নগাঁও এক্সপ্ৰেছ আৰু গুৱাহাটী - শিলঘাট টাউন ডেমু যাত্ৰীবাহী এইটো ষ্টেছনৰ পৰা চলাচল কৰা ট্ৰেইন। চহৰৰ মাজেৰে ৫২ নং ৰাষ্ট্ৰীয় ঘাইপথটো পাৰ হৈ গৈছে।
শিলঘাট মাল্টিমোডেল নৌপথ টাৰ্মিনেল
ব্ৰহ্মপুত্ৰৰ ওপৰত থকা শিলঘাট মাল্টিমোডেল নৌপথ টাৰ্মিনেলটোক ৰাষ্ট্ৰীয় নৌপথ-২ হিচাপে নামকৰণ কৰা হৈছে। এইটো ভাৰতমালা আৰু সাগৰমাল প্ৰকল্পৰ অংশ।
তথ্যসূত্ৰ
শ্ৰেণী:অসমৰ নগৰ-মহানগৰ শ্ৰেণী:নগাঁও জিলা
কাৰ্ল চাগান
কাৰ্ল চাগানে তেওঁৰ জীৱনকালত ৬০০তকৈও অধিক বৈজ্ঞানিক পত্ৰ আৰু প্ৰবন্ধ প্ৰকাশ কৰিছিল। লগতে তেওঁ ২০ খনতকৈও অধিক গ্ৰন্থৰ ৰচনাৰ লগত জড়িত। ইয়াৰে কেইখনমান কিতাপ তেওঁ নিজাববীয়াকৈ ৰচনা কৰাৰ বিপৰীতে আন কেইখনমান কিতাপৰ যুটীয়া ৰচক অথবা সম্পাদক। তেওঁ 'দ্য ড্ৰেগনছ্ অৱ ইডেন' (The Dragons of Eden), 'ব্ৰকাছ ব্ৰেইন' (Broca's Brain), 'পেল ব্লু ডট' (Pale Blue Dot) আদিৰ দৰে কেবাখনো জনপ্ৰিয় বিজ্ঞান কিতাপৰ স্ৰষ্টা। ১৯৮০ চনৰ দূৰদৰ্শন ধাৰাবাহিক 'কছমছ: এ পাৰ্ছনেল ভয়েজ' (Cosmos: A Personal Voyage) খনৰ তেৱেঁই বিৱৰণী আগবঢ়াইছিল। এই ধাৰাবাহিকখন তেওঁ যুটীয়াভাৱে ৰচনা কৰিছিল। আমেৰিকা যুক্তৰাষ্ট্ৰৰ ৰাজহুৱা দূৰদৰ্শনৰ ইতিহাসত সৰ্বসাধাৰণ লোকে সবাতোকৈ বেছি চোৱা ধাৰাবাহিক 'কছমছ' (Cosmos)-ৰ আঁৰৰ ব্যক্তিজনো কাৰ্ল চাগানেই। সমগ্ৰ বিশ্বৰ প্ৰায় ৬০খন দেশৰ প্ৰায় ৫০ কোটি লোকে এই ধাৰাবাহিকখন উপভোগ কৰিছে। পিছত ধাৰাবাহিকখনৰ বিষয়বস্তুক ভিত্তি কৰিয়েই চাগানে তেওঁৰ বিখ্যাত আৰু বহুলপঠিত গ্ৰন্থ 'কছমছ' (Cosmos) প্ৰকাশ কৰে। তেওঁ 'কনটেক্ট' (Contact) নামৰ এখন কল্পবিজ্ঞানমূলক গ্ৰন্থও লিখিছিল। এই গ্ৰন্থখনৰ আলমত ১৯৯৭ চনত একে নামেৰে এখন চলচ্চিত্ৰও নিৰ্মিত হৈছিল।
চাগানে কৰ্নেল বিশ্ববিদ্যালয়ৰ জ্যোতিৰ্বিজ্ঞান বিভাগৰ অধ্যাপকৰূপে কাৰ্য্যনিৰ্বাহ কৰিছিল। বিশ্ববিদ্যালয়খনত অৱস্থিত 'গ্ৰহ অধ্যয়নৰ গৱেষণাগাৰ'টো তেৱেঁই পৰিচালনা কৰিছিল। সমগ্ৰ জীৱনকালধৰি তেওঁ বৈজ্ঞানিক পদ্ধতি সম্প্ৰসাৰণৰ সপক্ষে মাত মাতি আহিছিল। পূৰ্বতে উল্লেখ কৰাৰ দৰে তেওঁ বহিৰ্বিশ্বত থাকিবপৰা বুদ্ধিমান প্ৰাণীৰ সন্ধানৰ ক্ষেত্ৰত অগ্ৰণী ভূমিকা লৈছিল। ইংৰাজী ভাষাত ইয়াক চমুকৈ 'চেটি' (Search for Extra-Terrestrial Intelligence, SETI) বুলি জনা যায়। বিজ্ঞানৰ ক্ষেত্ৰখনলৈ আগবঢ়োৱা বহুমূলীয়া অৱদানৰ বাবে তেওঁ NASA Distinguished Public Service Medal, the National Academy of Sciences Public Welfare Medal আদিকে ধৰি অনেক বঁটা-সন্মান লাভ কৰিছে। তেওঁৰ 'দ্য ড্ৰেগনৃছ অৱ ইডেন' (The Dragons of Eden) শীৰ্ষক গ্ৰন্থখনৰ বাবে তেওঁ 'সাধাৰণ অকাহিনী' (General Non-Fiction) শাখাত পুলিৎজাৰ বঁটা লাভ কৰিছিল। তিনিবাৰকৈ বিবাহপাশত আৱদ্ধ হোৱা কাৰ্ল চাগান পাঁচটা সন্তানৰ পিতৃ। ১৯৬২ চনৰ ২০ ডিচেম্বৰত নিউম'নিয়াত আক্ৰান্ত হৈ মাত্ৰ ৬২ বছৰ বয়সতে চাগানৰ মৃত্যু হয়।
বাহ্যিক সংযোগ
শ্ৰেণী:আমেৰিকা যুক্তৰাষ্ট্ৰৰ ব্যক্তি শ্ৰেণী:মৃত ব্যক্তি শ্ৰেণী:জ্যোতিৰ্বিজ্ঞানী শ্ৰেণী:আমেৰিকান লেখক শ্ৰেণী:পুলিৎজাৰ বঁটা বিজয়ী
দিব্যা ভাৰতী
দিব্যা ভাৰতী (Divya Bharti; ২৫ ফেব্ৰুৱাৰী ১৯৭৪-৫ এপ্ৰিল ১৯৯৩) আছিল এগৰাকী ভাৰতীয় অভিনেত্ৰী৷ তেখেতে ১৯৯০ৰ দশকত হিন্দী, তামিল আৰু তেলেগু ভাষাৰ ছবিত অভিনয় কৰিছিল৷ অভিনয়-বিচক্ষণতা আৰু সৌন্দৰ্যৰ বাবে জনাজাত দিব্যা ভাৰতী আছিল সেইসময়ত সৰ্বাধিক উপাৰ্জনকাৰী অভিনেত্ৰীসকলৰ অন্যতম৷
কিশোৰী অৱস্থাতেই ছবিজগতত খোপনি পুতিবলৈ সমৰ্থৱান হোৱা প্ৰতিভাশালী অভিনেত্ৰী দিব্যা ভাৰতীয়ে প্ৰথমাৱস্থাত কিছুমান মডেলিঙৰ কৰ্মত জড়িত হৈ আছিল৷ তেখেতে অভিনয় কৰা প্ৰথমখন ছবি আছিল তেলেগু ভাষাৰ৷ ১৯৯০ চনত মুক্তিপ্ৰাপ্ত এইখন ছবিৰ নাম আছিল ববিলি ৰাজা আৰু ছবিখনত ভাৰতীৰ বিপৰীতে অভিনয় কৰিছিল ভেংকটেশে৷ সেইটো বছৰতে ভাৰতীয়ে তামিল ভাষাৰ সমাদৃত আৰু ব্যৱসায়িকভাৱে সফল ছবি নীলা পেনিত অভিনয় কৰে৷ তেলেগু আৰু তামিল ভাষাৰ ছবিত অভিনয় কৰি উঠি ভাৰতীয়ে ১৯৯২ চনত বলিউডত ভৰি দিয়ে আৰু সেইবছৰৰে একছন-থ্ৰিলাৰ ছবি বিশ্বাত্মাত অভিষেক কৰে৷ ১৯৯২ চনৰ একছন-কমেডি ছবি শোলা অঔৰ শ্ববনমতো তেখেতক দেখিবলৈ পোৱা যায়৷ ছবিখনৰ বক্স অফিচত সফল হয় আৰু ভাৰতীৰ কেৰিয়াৰৰ টাৰ্ণিং পইণ্ট হিচাপে বিবেচিত হয়৷ সেই বছৰৰে আন এখন উল্লেখনীয় ছবি দিৱানাত অভিনয় কৰি দিব্যাই ফিল্মফেয়াৰৰ পৰা শ্ৰেষ্ঠ নৱাগতা সন্মান লাভ কৰে৷
প্ৰাৰম্ভিক জীৱন আৰু পৰিয়াল-পৰিচয়
১৯৭৪ চনৰ ২৫ ফেব্ৰুৱাৰিত দিব্যা ভাৰতীয়ে মুম্বাইত জন্মগ্ৰহণ কৰে৷ তেখেতৰ পিতৃ হৈছে ওম প্ৰকাশ ভাৰতী আৰু মাতৃ হৈছে মীতা ভাৰতী৷ ভাৰতীৰ কনিষ্ঠ ভ্ৰাতৃ হৈছে কুনাল আৰু অৰ্ধ-ভগ্নী হৈছে পুনম৷ পুনম হৈছে ওম প্ৰকাশ ভাৰতীৰ প্ৰথমগৰাকী পত্নীৰ সন্তান৷
ভাৰতীৰ হিন্দী, ইংৰাজী আৰু মাৰাঠী ভাষাত দখল আছিল৷ দিব্যাই মুম্বাইস্থিত জুহুৰ মানেকজী কুপাৰ হাইস্কুলত শিক্ষাগ্ৰহণ কৰে৷ বিদ্যালয়ত ভাৰতী এগৰাকী অস্থিৰ ছাত্ৰী আছিল৷ অভিনয়ৰ জগতত প্ৰৱেশ কৰাৰ পূৰ্বে ভাৰতীয়ে নৱম শ্ৰেণীলৈকে পঢ়িছিল৷
কেৰিয়াৰ
১৯৮৮ চনত ভাৰতীয়ে নৱম শ্ৰেণীত পঢ়ি থকাৰ সময়ত ছবিনিৰ্মাতা নন্দু টোলানিয়ে তেখেতক ছবি এখনৰ বাবে চুক্তিবদ্ধ কৰে৷ ১৯৯০ চনত মুক্তিপ্ৰাপ্ত গুনাহো কা দেৱতা নামৰ এই ছবিখনৰ বাবে দিব্যাক তেতিয়া বন্দোৱস্ত কৰা হৈছিল যদিও ছবিখনত শেষপৰ্যায়ত সংগীতা বিজলানীয়েহে অভিনয় কৰে৷ দিব্যা ভাৰতীৰ চৰিত্ৰটো বাতিল কৰা হয়৷ অভিনেতা গোবিন্দাৰ ভায়েক কীৰ্তি কুমাৰে দিব্যাক এটা ভিডিঅ লাইব্ৰেৰীত দেখা পায় আৰু তেখেতৰ নিজা চিনেমা ৰাধা কা সংগমত গোবিন্দাৰ বিপৰীতে অভিনয় কৰাবলৈ উদ্বীগ্ন হৈ পৰে৷ কুমাৰে পৰিচালক দিলীপ শংকৰৰ লগত কথা পাতে আৰু ভাৰতীক চুক্তিপত্ৰৰ পৰা মুকলি কৰাৰ সফল হয়৷ চৰিত্ৰটোৰ বাবে ভাৰতীয়ে কেইবামাহৰ বাবে নৃত্য আৰু অভিনয়ৰ প্ৰশিক্ষণ লয়৷ পিছে শেষমুহূৰ্তত দিব্যাক চৰিত্ৰটোৰ পৰা বাতিল কৰা হয় আৰু তাৰ পৰিৱৰ্তে জুহি চাওলাক চিনেমাখনৰ বাবে নিৰ্বাচন কৰা হয়৷ ধাৰণা কৰা হয় যে, ভাৰতী আৰু ভাৰতীৰ শিশুসুলভ আচৰণৰ প্ৰতি কীৰ্তি কুমাৰৰ কতৃত্বশীল মনোভাৱৰ বাবেই ভাৰতীক ছবিখনৰ পৰা আঁতৰোৱা হয়৷
তেলেগু ভাষাৰ ছবি পৰিচালক ডি.ৰামাইনাডুৰ ছবি ববিলি ৰাজাৰ জৰিয়তে দিব্যা ভাৰতীয়ে নিজৰ কেৰিয়াৰ আৰম্ভ কৰে৷ ছবিখনত পৰিচালকজনৰ পুত্ৰ ডাগ্গুবাটি ভেংকটেশৰ অভিষেক ঘটিছিল৷ ছবিখন ১৯৯০ চনৰ গ্ৰীষ্মত মুক্তি হয় আৰু এখন হিট হিচাপে বিবেচিত হয়৷ ছবিখনত তেলেগু ভাষাৰ জনপ্ৰিয় ছবি হিচাপে পৰিগণিত হয়৷
তেনেই কম সময়ৰ কেৰিয়াৰত দিব্যা ভাৰতীয়ে ২০খনতকৈও অধিকসংখ্যক ছবিত অভিনয় কৰে৷ এগৰাকী নৱাগতা অভিনেতা হিচাপে গঢ়া এই অভিলেখ আজিলৈকে কোনেও স্পৰ্শ কৰিব পৰা নাই৷
মৃত্যু
১৯৯৩ চনৰ ৫ এপ্ৰিলৰ শেষ সন্ধ্যাত, ভাৰতী নিজৰ পাঁচমহলীয়া এপাৰ্টমেণ্টৰ বেলকনিৰ খিড়িকীৰ পৰা পৰে৷ তুলসী বিল্ডিঙৰ এই এপাৰ্টমেণ্টটো মুম্বাইৰ পশ্চিম আন্ধেৰীৰ ভাৰছোভাত আছিল৷ ভাৰতীৰ অতিথি নীতা লুল্লা, নীতাৰ স্বামী শ্যাম, বনকৰা মহিলা অমৃতা আৰু প্ৰতিৱেশীসকলে এই দুৰ্ঘটনাৰ বিষয়ে যেতিয়া জানিব পাৰিছিল, তেতিয়া ভাৰতীক এখন এম্বুলেঞ্চত কুপাৰ হাস্পতালত জৰুৰীকালীন বিভাগত ভৰ্তি কৰোৱা হৈছিল৷ এইখন হাস্পতালতেই তেখেতে মৃত্যুক সাবটি লয়৷ সেইসময়ত তেখেতৰ বয়স আছিল ঊনৈশ৷ তেখেতৰ মৃত্যুৰ আনুষ্ঠানিক কাৰণ হিচাপে একাধিক মূৰৰ আঘাত আৰু আভ্যন্তৰীণ ৰক্তক্ষৰণ বুলি কোৱা হয়৷ ১৯৯৩ চনৰ ৭ এপ্ৰিলত মুম্বাইৰ বিলে পাৰ্লে স্মশানস্থলীত তেখেতৰ দেহ সৎকাৰ কৰা হয়৷
দিব্যা ভাৰতীৰ এই শোকাৱহ মৃত্যুৰ প্ৰকৃত কাৰণ কোনোদিনেই প্ৰতিস্থাপিত নহ'ল৷ অৱশ্যে তেখেতৰ মৃত্যুৰ বহুকেইটা তত্ত্ব (Theory) মিডিয়াত বিয়পি পৰিছিল৷ কোনোবাটো উৎসৰ মতে, এইয়া আছিল এক পৰিকল্পিত হত্যা; কাৰোবাৰ মতে সেয়া আছিল দুৰ্ঘটনাজনিত৷ কোনোবাই দিব্যা ভাৰতীৰ সুৰাসক্ত অৱস্থাক জগৰীয়া কৰিছিল৷ ১৯৯৮ চনত মুম্বাই পুলিছে এই তদন্ত বন্ধ কৰি দিয়ে আৰু দিব্যা ভাৰতীৰ মৃত্য দুৰ্ঘটনাৰ ফলত হৈছিল বুলি সৰ্বশেষ মন্তব্য দিয়ে৷
২০১১ চনত বলিউডৰ লব্ধপ্ৰতিষ্ঠ অভিনেতা দেৱানন্দে ছাৰ্জশ্বিট নামৰ এখন ছবি নিৰ্মাণ কৰে৷ এইখন ছবি দিব্যা ভাৰতীৰ ৰহস্যজনক মৃত্যৰ আধাৰত নিৰ্মাণ কৰা হৈছিল৷
ফাৰাহ খানে ২০০৭ চনত নিৰ্মাণ কৰা ওম শান্তি ওম নামৰ ছবিখনৰ কাহিনীও দিব্যা ভাৰতীৰ জীৱনৰ ওপৰত আংশিকভাৱে আধাৰিত বুলি জানিব পৰা গৈছে৷
বাহ্যিক সংযোগ
শ্ৰেণী:ভাৰতীয় অভিনেত্ৰী শ্ৰেণী:হিন্দী চলচ্চিত্ৰৰ অভিনেত্ৰী শ্ৰেণী:ফিল্মফেয়াৰ বঁটা বিজয়ী শ্ৰেণী:মৃত ব্যক্তি
তুলাপাত
ঐতিহাসিক বিচাৰ
দেওধাই অসম বুৰঞ্জীত আছে যে স্বৰ্গদেউ চুডাংফাই নৰা ৰজালৈ যাঠিৰ নালত এখনি পত্ৰ দিছিল। সেই পত্ৰখনি কাকতত লিখা। ‘এ মনোগ্ৰাফ অন পেপাৰ মেকিং এণ্ড পেবিয়েৰ মেচ ইন দ্য প্ৰভিন্স অব ইষ্টাৰ্ণ বেংগল এণ্ড আচাম’ গ্ৰন্থত আই. চি. এছ জে. এন. গুপ্তই লিখিছে যে মুছলমান সকলে ভাৰতবৰ্ষত মৰাপাটৰ পৰা একপ্ৰকাৰ কাগজ তৈয়াৰ কৰিছিল। সেই কাকত কুৰি শতিকাৰ প্ৰথম তৰংগলৈকে পূৰ্ববংগ, মণিপুৰ প্ৰভৃতিত প্ৰচলিত আছিল।
তথ্য সংগ্ৰহ
শ্ৰেণী:লিখন সঁজুলি
ৰাষ্ট্ৰীয় ক্ৰীড়া দিৱস
ৰাষ্ট্ৰীয় ক্ৰীড়া দিৱস (National Sports Day) বিভিন্ন দেশত পালন কৰা এটা ৰাজহুৱা দিৱস। দেশসমূহৰ ৰাষ্ট্ৰীয় ক্ৰীড়া দলসমূহ আৰু পৰম্পৰাগত খেলসমূহৰ সন্মানাৰ্থে এই দিৱস পালন কৰা হয়। এই দিনটোত বিভিন্ন বয়সৰ জনতাই কাবাডী, মাৰাথন, বাস্কেটবল, হকী আদি খেলত অংশগ্ৰহণ কৰে।
ভাৰত
কিংবদন্তি হকী খেলুৱৈ ধ্যান চান্দৰ জন্ম দিৱস, ২৯ আগষ্টত ভাৰতত ৰাষ্ট্ৰীয় ক্ৰীড়া দিৱস পালন কৰা হয়। হকী খেলুৱৈ ধ্যান চান্দে ভাৰতৰ হৈ ১৯২৮, ১৯৩২ আৰু ১৯৩৬ চনত অলিম্পিকত সোণৰ পদক লাভ কৰিছিল। ১৯২৬ চনৰ পৰা ১৯৪৯ লৈকে তেওঁ ৫৭০টা গল (তেওঁৰ আত্মজীৱনী অনুসৰি) কৰিছিল।
আন্তঃৰাষ্ট্ৰীয় হকীৰ ৰণক্ষেত্ৰত নিজকে প্ৰতিষ্ঠিত কৰি দেশক কেইবাবাৰো সাফল্যৰ উচ্চ শিখৰত আৰোহণ কৰাইছিল। ভাৰতীয় আৰু বিশ্ব হকীৰ তেওঁ এজন কিংবদন্তি। তেওঁৰ কাৰণে লেখত লবলগীয়া স্মৃতি হৈছে মেজৰ ধ্যান চান্দ বঁটা, ক্ৰীড়া জগতত জীৱনজোৰা সাফল্যৰ বাবে আগবঢ়োৱা সৰ্বোচ্চ সন্মান আৰু তেওঁৰ জন্মদিনটোত উদযাপিত ৰাষ্ট্ৰীয় ক্ৰীড়া দিৱস। ধ্যান চান্দে তেওঁৰ প্ৰশিক্ষক পংকজ গুপ্তাৰ পৰা হকী খেল শিকিছিল। হকীৰ ক্ষেত্ৰখনত ধ্যান চান্দৰ সমকক্ষ কোনো নাই। ১৯০৫ চনৰ ২৯ আগষ্টত জন্মগ্ৰহণ কৰা ধ্যান চান্দৰ সন্মানতে ভাৰতত ২৯ আগষ্টত ৰাষ্ট্ৰীয় ক্ৰীড়া দিৱস পালন কৰা হয়।
ইৰাণ
ইৰাণত ১৭ অক্টোবৰ দিনটোক শাৰীৰিক শিক্ষা আৰু ক্ৰীড়া দিৱস হিচাপে জনা যায় আৰু ১৭ অক্টোবৰৰ পৰা ২৩ অক্টোবৰলৈ সপ্তাহটোক শাৰীৰিক শিক্ষা আৰু ক্ৰীড়া সপ্তাহ হিচাপে জনা যায়। ইয়াৰ প্ৰধান উদ্দেশ্য হৈছে ব্যক্তিৰ ব্যক্তিগত আৰু সামাজিক জীৱনত ব্যায়ামৰ গুৰুত্বৰ ওপৰত আলোকপাত কৰা আৰু সংবিধানৰ তিনি নং অনুচ্ছেদত গুৰুত্ব আৰোপ কৰা।
মালয়েছিয়া
মালয়েছিয়াত ৰাষ্ট্ৰীয় ক্ৰীড়া দিৱস (Hari Sukan Negara) হৈছে জনসাধাৰণৰ মাজত এক স্বাস্থ্যকৰ জীৱনশৈলীৰ প্ৰচলনৰ উদ্দেশ্যে অক্টোবৰ মাহৰ দ্বিতীয় শনিবাৰত উদযাপিত এক দিৱস। ২০১৫ চনত প্ৰথম দিৱসটো উদযাপিত হৈছিল। 2015.
কাটাৰ
কাটাৰত ৰাষ্ট্ৰীয় ক্ৰীড়া দিৱস হৈছে প্ৰতি বছৰে ফেব্ৰুৱাৰী মাহৰ দ্বিতীয় মঙ্গলবাৰে উদযাপন কৰা এক ৰাষ্ট্ৰীয় দিৱস। জনসাধাৰণৰ মাজত এক স্বাস্থ্যকৰ জীৱনশৈলীৰ প্ৰচলনেই ইয়াৰ প্ৰধান উদ্দেশ্য। এই দিৱস ২০১২ চনত প্ৰথম উদযাপিত হৈছিল।
তথ্যউৎস
শ্ৰেণী:দিৱসসমূহ
আমিনা আহমেদ আহুজা
আমিনা আহমেদ আহুজা (Ameena Ahmad Ahuja) এগৰাকী ভাৰতীয় চিত্ৰশিল্পী, কেলিগ্ৰাফাৰ, ভাষাবিদ আৰু সাহিত্যিক। তেওঁৰ উৰ্দু কবিতা অনুপ্ৰাণিত কলাৰ বাবে বিশেষভাৱে জনাজাত। ভাৰত চৰকাৰে কলাক্ষেত্ৰত তেওঁৰ অৱদানৰ বাবে ২০০৯ চনত দেশৰ চতুৰ্থ সৰ্বোচ্চ অসামৰিক সন্মান পদ্মশ্ৰী প্ৰদান কৰে।
জীৱনী
আমিনা আহমেদ আহুজাৰ মাতৃ এগৰাকী ব্ৰিটিছ মহিলা আৰু পিতৃ মুছলমান সম্প্ৰদায়ৰ আছিল। তেওঁৰ পিতৃ বেৰিষ্টাৰ আৰু সাহিত্যিক নুৰুদ্দিন আহমেদ। তেওঁৰ পিতৃ এজন পাৰ্চী আৰু আৰবী পণ্ডিত আছিল আৰু তেওঁ আমিনাক কেলিগ্ৰাফী শিকাইছিল। আমিনাৰ জন্ম ভাৰতত হৈছিল। তেওঁ লণ্ডনৰ শ্লেড স্কুল অফ আৰ্টত কলাৰ প্ৰশিক্ষণ গ্ৰহণ কৰিছিল। তেওঁ জৱাহৰলাল নেহৰু বিশ্ববিদ্যালয়ত ৰুছ ভাষা বিভাগৰ অনুষদৰ প্ৰাক্তন সদস্য আছিল। তেওঁ ৰুছ ভাষাৰ উপৰিও, তেওঁ পাৰ্চী, জাৰ্মান, ফৰাচী, হিন্দী আৰু ইংৰাজীৰ দৰে ভাষাত দক্ষ। কলম্বিয়া বিশ্ববিদ্যালয়ত কবিতাৰ প্ৰবক্তা হিচাপে তেওঁৰ কৰ্মজীৱন আৰম্ভ হৈছিল। তেওঁ হাৰ্ভাৰ্ড বিশ্ববিদ্যালয়ৰ আৱাসিক শিল্পী আছিল। তেওঁ মস্কো, টকিঅ', ভেনিজুৱেলা, কলম্বিয়া আৰু নিউয়ৰ্ককে ধৰি ভাৰত আৰু বিদেশত তেওঁৰ কলা প্ৰদৰ্শনী অনুষ্ঠিত কৰিছে। তেওঁ এলেক্সি কোচিজিন, নিকোলাই বুলগানিন, নিকিতা খ্ৰুশ্চেভ আৰু লিওনিড ব্ৰেজনেভকে ধৰি ছোভিয়েট বিশিষ্ট ব্যক্তিসকলৰ ভাৰত ভ্ৰমণৰ সময়ত আনুষ্ঠানিক অনুবাদক হিচাপে কাম কৰিছিল।
তেওঁ ছোভিয়েট সংঘৰ প্ৰাক্তন ৰাষ্ট্ৰদূত আৰু কূটনীতিবিদ বিষ্ণু আহুজাৰ সৈতে বিবাহ পাশত আৱদ্ধ হৈছিল আৰু তেওঁৰ স্বামীৰ সৈতে বহুতো দেশ ভ্ৰমণ কৰাৰ সুযোগ লাভ কৰিছিল।
কেলিগ্ৰাফী
তেওঁ কেলিগ্ৰাফীত চৰাই আৰু জীৱ-জন্তুৰ কলাকৃতি আৰু কবিতা প্ৰকাশ কৰে। বিশেষকৈ উৰ্দু কবিতাৰ মহান কবি যেনে গালিব আৰু ইকবাল আৰু আতাৰ আৰু ৰুমিৰ দৰে চুফী সাধক আৰু হাফিজ আৰু সাদিৰ দৰে মহান পাৰ্চী কবি সকলৰ কবিতাসমূহ কেলিগ্ৰাফীত প্ৰকাশ কৰে।
তেওঁ কোজিক, নাষ্টলিক, শিকাষ্টে আৰু চিৰিলিকৰ দৰে বহুতো কেলিগ্ৰাফিক শৈলী ব্যৱহাৰ কৰে। তেওঁ আৰবী, পাৰ্চী, উৰ্দুত পূৰ্বৰ শাস্ত্ৰীয় কবিতাৰ দৰে বিভিন্ন উৎসৰ লগতে পুষ্কিন, টাইৎশ্বেভ অন্ন অখমাটোভা আৰু মায়াকোভস্কিৰ দৰে ৰাছিয়ান লেখকসকলৰ কবিতাক কেলিগ্ৰাফীৰ উৎস হিচাপে ব্যৱহাৰ কৰে।
তেওঁৰ বেছিভাগ চিত্ৰকলাত কলা আৰু বগা ৰং ব্যৱহাৰ কৰে। অৱশ্যে আমিনাৰ ক্ষুদ্ৰ চিত্ৰবোৰ ৰঙীন আৰু জীৱন্ত। তেওঁ ভাৰতৰ বিশেষ হস্তনিৰ্মিত চাউলৰ কাগজ আৰু জাপানৰ পৰা আমদানি কৰা প্ৰাচীন কলম বা ৰীড পেন ব্যৱহাৰ কৰে।
প্ৰকাশন
২০০৯ চনত তেওঁৰ উৰ্দু ভাষাৰ 'কেলিগ্ৰাফী ইন ইছলাম' নামৰ গ্ৰন্থখন প্ৰকাশিত হয়। তেওঁৰ উৰ্দু কবিতা অনুপ্ৰাণিত কলাৰ বাবে কিতাপখন বিশেষভাৱে সমাদৃত। কিতাপখন পেংগুইন ইণ্ডিয়ায়ে প্ৰকাশ কৰিছিল।
বঁটা আৰু সন্মান
ভাৰত চৰকাৰে কলাক্ষেত্ৰত তেওঁৰ অৱদানৰ বাবে ২০০৯ চনত দেশৰ চতুৰ্থ সৰ্বোচ্চ অসামৰিক সন্মান পদ্মশ্ৰী প্ৰদান কৰে।
বাহ্যিক সংযোগ
শ্ৰেণী:ভাৰতৰ ব্যক্তি শ্ৰেণী:জীৱিত ব্যক্তি শ্ৰেণী:ভাৰতীয় চিত্ৰশিল্পী শ্ৰেণী:পদ্মশ্ৰী বঁটা বিজয়ী
পদ্মভূষণ অসমীয়া ব্যক্তিসকলৰ তালিকা
পদ্মভূষণ হৈছে ভাৰত চৰকাৰে প্ৰদান কৰা তৃতীয় সৰ্বোচ্চ অসামৰিক সন্মান। এই সন্মান লাভ কৰা অসমীয়া ব্যক্তিসকলৰ নাম তলৰ তালিকাত উল্লেখ কৰা হ'ল।
==তালিকা ==
তথ্য সংগ্ৰহ
শ্ৰেণী:অসম সম্পৰ্কীয় তালিকা  *
ব্যক্তিত্ব মনোবিজ্ঞান
ব্যক্তিত্ব মনোবিজ্ঞান (Personality Psychology) হৈছে মনোবিজ্ঞানৰ এটা শাখা যিয়ে ব্যক্তিত্ব আৰু ব্যক্তিৰ মাজত ইয়াৰ তাৰতম্য পৰীক্ষা কৰে। ইয়াৰ লক্ষ্য হৈছে মানসিক শক্তিৰ বাবে মানুহ কেনেকৈ ব্যক্তিগতভাৱে বেলেগ বেলেগ হয় তাক দেখুৱাব পৰা।
ইয়াৰ গুৰুত্ব দিয়া ক্ষেত্ৰসমূহৰ ভিতৰত আছে:
ব্যক্তিত্ব হৈছে এজন ব্যক্তিৰ হাতত থকা বৈশিষ্ট্যৰ এক গতিশীল আৰু সংগঠিত সমষ্টি যিয়ে তেওঁলোকৰ পৰিৱেশ, জ্ঞান, আৱেগ, প্ৰেৰণা, আৰু আচৰণক বিভিন্ন পৰিস্থিতিত অনন্যভাৱে প্ৰভাৱিত কৰে। ব্যক্তিত্ব শব্দটোৰ উৎপত্তি লেটিন personaৰ পৰা হৈছে, যাৰ অৰ্থ হৈছে "মাস্ক"।
দাৰ্শনিক ধাৰণা
স্বাধীনতা বনাম নিৰ্ধাৰিতবাদ : এইটো মানুহৰ নিজৰ আচৰণৰ ওপৰত নিয়ন্ত্ৰণ আছে নে নাই আৰু ইয়াৰ আঁৰৰ উদ্দেশ্য বুজি পাইছে নে নাই, নে তেওঁলোকৰ আচৰণ তেওঁলোকৰ নিয়ন্ত্ৰণৰ বাহিৰৰ শক্তিৰ দ্বাৰা কাৰণগতভাৱে নিৰ্ধাৰিত হয় নেকি সেই বিষয়ে। আচৰণক বিভিন্ন তত্ত্বৰ দ্বাৰা অচেতন, পৰিৱেশগত বা জৈৱিক বুলি শ্ৰেণীভুক্ত কৰা হয়।
বংশগততা (প্ৰকৃতি) বনাম পৰিৱেশ (লালন-পালন) – ব্যক্তিত্ব বহুলাংশে জিনীয় আৰু জীৱবিজ্ঞানৰ দ্বাৰা নিৰ্ধাৰিত বুলি ভবা হয়। সমসাময়িক গৱেষণাৰ পৰা দেখা গৈছে যে বেছিভাগ ব্যক্তিত্বৰ বৈশিষ্ট্যই জিনীয় আৰু পৰিৱেশৰ যৌথ প্ৰভাৱৰ ওপৰত ভিত্তি কৰি গঢ় লৈ উঠে। এই ক্ষেত্ৰখনৰ অন্যতম পূৰ্বসূৰী হৈছে চি ৰবাৰ্ট ক্লনিংগাৰ, যি টেম্পেৰামেণ্ট আৰু কেৰেক্টাৰ মডেলৰ পথ প্ৰদৰ্শক আছিল।
অনন্যতা বনাম সাৰ্বজনীনতা – এই প্ৰশ্নটোত প্ৰতিজন মানুহৰ ব্যক্তিত্ব (অনন্যতা) বা প্ৰকৃতিৰ সাদৃশ্য (সাৰ্বজনীনতা)ৰ পৰিসৰৰ বিষয়ে আলোচনা কৰা হৈছে। গৰ্ডন অলপ’ৰ্ট, আব্ৰাহাম মাছলো, কাৰ্ল ৰজাৰ্ছ আদি সকলোৱেই ব্যক্তিৰ স্বকীয়তাৰ সমৰ্থক আছিল। ইয়াৰ বিপৰীতে আচৰণবিদ আৰু জ্ঞানমূলক তত্ত্ববিদসকলে সাৰ্বজনীন নীতিৰ গুৰুত্বৰ ওপৰত গুৰুত্ব আৰোপ কৰে, যেনে: শক্তিশালীকৰণ আৰু আত্ম-কাৰ্যক্ষমতা।
সক্ৰিয় বনাম প্ৰতিক্ৰিয়াশীল – এই প্ৰশ্নটোৱে মানুহে মূলতঃ ব্যক্তিগত উদ্যোগৰ জৰিয়তে (সক্ৰিয়) বা বাহিৰৰ উদ্দীপকৰ জৰিয়তে কাম কৰে নেকি সেই বিষয়ে অন্বেষণ কৰে। পৰম্পৰাগত আচৰণ তত্ত্ববিদসকলে সাধাৰণতে বিশ্বাস কৰিছিল যে মানুহৰ পৰিৱেশৰ দ্বাৰা নিষ্ক্ৰিয়ভাৱে গঢ় দিয়া হয়, আনহাতে মানৱতাবাদী আৰু জ্ঞানমূলক তত্ত্ববিদসকলে মানুহে অধিক সক্ৰিয় ভূমিকা পালন কৰে বুলি বিশ্বাস কৰে। প্ৰায়বোৰ আধুনিক তত্ত্ববিদে এই কথাত একমত যে দুয়োটা গুৰুত্বপূৰ্ণ, য'ত সামগ্ৰিক আচৰণ মূলতঃ বৈশিষ্ট্যৰ দ্বাৰা নিৰ্ধাৰিত হয় আৰু পৰিস্থিতিগত কাৰকসমূহ হ্ৰস্বম্যাদী আচৰণৰ প্ৰাথমিক পূৰ্বানুমানক।
তথ্যসূত্ৰ
শ্ৰেণী:মনোবিজ্ঞান
মিচিমি জনগোষ্ঠী
মিচিমি জনগোষ্ঠীৰ লোকসকল লোহিত, উজনি দিবাং উপত্যকা আৰু নামনি দিবাং উপত্যকাত বাস কৰে। এই জনগোষ্ঠীৰ তিনিটা ভাগ আছে: ইদু (Idu) অথবা চুলিকতা (Chulikata), ডিগাৰু (Digaru) অথবা তাৰ'ন (Taroan) আৰু মিজু (Miju) অথবা কমন (Kaman)। ইদু মিচিমিৰ এটা ভাগক বেবেজীয়া মিচিমি বুলিও কোৱা হয়। মিচিমি জনগোষ্ঠীৰ মহিলা সকল নিপুণ শিপিনী। তেওঁলোক সাধাৰণতে কৃষিজীৱি যদিও বেপাৰ-বাণিজ্যৰ লগতো জড়িত। পূৰ্বৰে পৰা মিচিমি জনগোষ্ঠীৰ অসমৰ লগত সু-সম্পৰ্ক আছে। বেপাৰ কৰা সামগ্ৰী সমূহৰ ভিতৰত আছিল: deer –musk, বনৰীয়া ঔষধীয় গছ, জন্তুৰ ছাল, মিচিমি-তিতা (Mishimi – tita) ইত্যাদি।
শ্ৰেণী:অৰুণাচল প্ৰদেশৰ জনগোষ্ঠী
সত্যপ্ৰেম কি কথা (চলচ্চিত্ৰ)
২০২১ চনৰ জুন মাহত ঘোষণা কৰা ছবিখনৰ প্ৰধান ফটোগ্ৰাফী ২০২২ চনৰ ছেপ্টেম্বৰৰ পৰা আৰম্ভ হৈছিল আৰু ২০২৩ চনৰ এপ্ৰিল মাহত সমাপ্ত হৈছিল।২০২৩ চনৰ ২৯ জুনত ছবিখন থিয়েটাৰত মুক্তি পোৱাৰ কথা।
মুক্তি
সত্যপ্ৰেম কী কাহিনী ২০২৩ চনৰ ২৯ জুনত মুক্তি পোৱাৰ কথা।
তথ্য সংগ্ৰহ
শ্ৰেণী:২০২৩ বৰ্ষৰ চলচ্চিত্ৰ
কল্কি
কল্কি (कल्कि) বা কলকিন হৈছে বিষ্ণুৰ দশম তথা অন্তিম অৱতাৰ। বৈষ্ণৱ ব্ৰহ্মাণ্ডতত্ত্ব অনুযায়ী অন্তহীন অস্তিত্ব চক্ৰৰ (কৃত) চাৰিটা সময়ৰ ভিতৰত অন্যতম কলিযুগৰ অন্ত পেলাবলৈ তেওঁৰ আবিৰ্ভাৱ হোৱা বুলি বৰ্ণনা কৰা হৈছে। কোৱা হৈছে যে কলিযুগৰ শেষত কল্কিৰ দ্বাৰা অস্তিত্বৰ চক্ৰত সত্যযুগৰ পুনৰ সূচনা হ’ব।
পুৰাণত কল্কিক হাতত অগ্নিৰে সজ্জিত তৰোৱাল লৈ শুকুলা ঘোঁৰাত উঠি অধৰ্ম দূৰ কৰিবলৈ আটাইতকৈ অন্ধকাৰ আৰু ধ্বংসাত্মক সময়ছোৱাৰ অন্ত পেলাই সত্যযুগৰ সূচনা কৰি অস্তিত্বক সজীৱ কৰি তোলা অৱতাৰ হিচাপে বৰ্ণনা কৰা হৈছে। বিভিন্ন পুৰাণৰ মাজত কল্কিৰ বৰ্ণনা আৰু বিৱৰণ ভিন্ন হোৱা দেখা যায়। বৌদ্ধ গ্ৰন্থসমূহতো কল্কিৰ উল্লেখ পোৱা যায়।
কল্কি অৱতাৰৰ বিষয়ে শিখ গ্ৰন্থতো ভৱিষ্যদ্বাণী কৰা হৈছে।
হিন্দু গ্ৰন্থ
কল্কি হৈছে বিষ্ণুৰ অৱতাৰ। গৰুড় পুৰাণত বিষ্ণুৰ দহটা অৱতাৰৰ তালিকা দিয়া হৈছে আৰু কল্কি ইয়াৰে দশম অৱতাৰ। তেওঁক কলিযুগৰ শেষত আবিৰ্ভাৱ হোৱা অৱতাৰ বুলি বৰ্ণনা কৰা হৈছে। তেওঁ কলিযুগৰ আটাইতকৈ অন্ধকাৰ, অৱক্ষয়ী, আৰু বিশৃংখল পৰ্যায়ৰ অন্ত পেলাই অধৰ্ম দূৰ কৰি সত্যযুগৰ সূচনা কৰে। তেওঁ সময়ৰ নতুন চক্ৰ এটা পুনৰ আৰম্ভ কৰে। পুৰাণত তেওঁক ব্ৰাহ্মণ যোদ্ধা বুলি বৰ্ণনা কৰা হৈছে। thumb|150px|left| [[ভাৰত|ভাৰতৰ গুজৰাটৰ পাটনত ৰাণী কি ভাৱ কুঁ‌ৱাৰ দেৱালত কল্কি অৱতাৰৰ মূৰ্তি। ]] মহাভাৰতত প্ৰথমবাৰৰ বাবে কল্কিৰ উল্লেখ পোৱা যায়। সম্ভৱতঃ বংগত ৰচিত কল্কি পুৰাণ নামৰ এখন তুলনামূলকভাৱে শেহতীয়া আৰু সৰু গ্ৰন্থও পোৱা গৈছে। ই ১৮ শতিকাত ৰচিত বুলি অনুমান কৰা হৈছে। ৱেণ্ডী ডনিগাৰে কল্কি পুৰাণত সন্নিৱিষ্ট কল্কিৰ আখ্যান ১৫০০ৰ পৰা ১৭০০ খ্ৰীষ্টাব্দৰ ভিতৰৰ বুলি মত প্ৰকাশ কৰে।
কল্কি পুৰাণ অনুযায়ী কুশমা আৰু মদন পৰিয়ালত শম্বলা নামৰ এখন গাঁৱত কল্কিৰ জন্ম হৈছিল। কম বয়সতে তেওঁক পৰশুৰামৰ তত্ত্বাৱধানত ধৰ্ম, কৰ্ম, অৰ্থ, জ্ঞান আদি বিষয় আৰু সামৰিক প্ৰশিক্ষণৰ শাস্ত্ৰ শিকোৱা হয়। তাৰ পিছত তেওঁ শিৱক আৰাধনা কৰে। শিৱ সন্তুষ্ট হৈ তেওঁক দেৱদত্ত (গৰুড়ৰ অৱতাৰ) নামৰ এটা শুকুলা দৈৱিক ঘোঁৰা, এখন তৰোৱাল আৰু সৰ্বজ্ঞানী শুক নামৰ এটা কপৌ প্ৰদান কৰে। অন্যান্য দেৱতা, দেৱী আৰু সন্তই তেওঁক বিভিন্ন সামগ্ৰী প্ৰদান কৰে। তেওঁ বহুকেইখন যুদ্ধত অৱতীৰ্ণ হৈ অশুভ শক্তিৰ অন্ত পেলায়। ত্তেওঁ এক নতুন যুগৰ আৰম্ভণি কৰে আৰু তাৰ পিছত বৈকুণ্ঠলৈ প্ৰস্থান কৰে।
অগ্নি পুৰাণতো কল্কিৰ ভূমিকাৰ বিষয়ে বৰ্ণনা কৰা হৈছে।
জন্ম আৰু আগমনৰ বিষয়ে ভৱিষ্যদ্বাণী
পুৰাণত বৰ্ণিত সময়ৰ লেখ কল্পৰ হিচাপত কলিযুগ ৪ লাখৰ পৰা ৪ লাখ ৩২ হাজাৰ বছৰৰ ভিতৰত চলিব বুলি বিভিন্ন ধৰণে অনুমান কৰা হৈছে। কিছুমান বৈষ্ণৱ গ্ৰন্থত কলিযুগৰ অন্ত পেলাবলৈ আৰু এক নতুন যুগৰ সৈতে পৃথিৱীখনক নতুনকৈ সৃষ্টি কৰিবলৈ প্ৰলয়ৰ দিনা শুকুলা ঘোঁৰাত উঠি কল্কিৰ আবিৰ্ভাৱ হ'ব বুলি পূৰ্বানুমান কৰা হৈছে।
তথ্য সংগ্ৰহ
শ্ৰেণী:হিন্দু দেৱতা শ্ৰেণী:হিন্দু ধৰ্ম
জিংক
জিংক হৈছে এবিধ ৰাসায়নিক মৌল। ইয়াৰ সংকেত আৰু আনৱিক সংখ্যা ৩০। ই পৰ্যাবৃত্ত তালিকাৰ ১২ নং বৰ্গৰ প্ৰথম মৌল। ৰাসায়নিকভাৱে মেগনেছিয়ামৰ লগত ইয়াৰ কিছু সাদৃশ্য আছে: দুয়োৰে মাত্ৰ এটা জাৰণ অৱস্থা আছে (+২), আৰু Zn২+ আৰু Mg২+ আয়ন দুটাৰ আকাৰ সমান। ই হৈছে পৃথিৱী পৃষ্ঠৰ ২৪তম সৰ্বাধিক প্ৰকাৰভেদ থকা মৌল আৰু ইয়াৰ পাঁচটা সুস্থিৰ আইছ'টপ আছে। ইয়াৰ প্ৰধান আকৰিক হৈছে ষ্ফালেৰাইট (জিংক ব্লেণ্ড), এক প্ৰকাৰৰ জিংক ছালফাইড লৱণ।
প্ৰায় ১২শ শতিকালৈকে ভাৰতত প্ৰচুৰ পৰিমাণে জিংকৰ উৎপাদন কৰা হোৱা নাছিল আৰু প্ৰায় ১৬শ শতিকাৰ শেষ ভাগলৈকে ইয়াৰ বিষয়ে ইউৰোপীয় দেশসমূহে জনা নাছিল। খ্ৰীষ্টপূৰ্ব প্ৰায় ৬শ শতিকাতেই ৰাজস্থানৰ খনিৰ পৰা জিংক আহৰণ কৰাৰ প্ৰমাণ পোৱা গৈছে। বৰ্তমান, আটাইতকৈ পুৰণি প্ৰায় ৯শ শতিকাত বিশুদ্ধকৰণ প্ৰক্ৰিয়া ব্যৱহাৰ কৰি বিশুদ্ধ জিংক ৰাজস্থানৰ জাৱাৰৰ পৰা আহৰণ কৰাৰ প্ৰমাণ আছে। আলকেমিষ্টসকলে "ফিল'ছফাৰছ ঊল" (দাৰ্শনিকৰ ঊণ) বা "হোৱাইট স্ন'" (শুকুলা বৰফ) প্ৰস্তুত কৰিবলৈ জিংকক বায়ুত দহন ঘটায়।
উন্নয়নশীল দেশত জিংকহীনতাই প্ৰায় দুই নিযুত লোকক প্ৰভাৱিত কৰিছে আৰু বহু ৰোগৰ সৃষ্টি কৰিছে। জিংকৰ অভাৱত শিশুৰ বৃদ্ধি বাধাগ্ৰস্থ, প্ৰজনন বয়স্কতা মন্থৰ কৰে আৰু ডায়েৰিয়াৰ দৰে সংক্ৰমন হয়। অত্যধিক জিংক সেৱনৰ ফলত এটাক্সিয়া, লেথাৰ্জি আৰু কপাৰহীনতা হ'ব পাৰে।
ফাৰাহ খান
ফাৰাহ কুন্দৰ (Farah Kunder; জন্ম: ৯ জানুৱাৰী, ১৯৬৫), অথবা ফাৰাহ খান হৈছে এগৰাকী ভাৰতীয় ছবি নিৰ্মাতা, ছবি প্ৰযোজক, অভিনেত্ৰী, নৃত্যশিল্পী, আৰু নৃত্য-পৰিচালক। বলিউডৰ অনেক ছবিত নৃত্য-পৰিচালনা কৰি খ্যাতিৰ আসনত অধিষ্ঠিত হোৱা ফাৰাহ খানে ৮০খনতকৈও অধিক হিন্দী ছবিত শতাধিক গীতৰ নৃত্য পৰিচালনা কৰিছে। তেখেতে এতিয়ালৈকে ছটাকৈ ফিল্মফেয়াৰ, আৰু এটা ৰাষ্ট্ৰীয় চলচ্চিত্ৰ বঁটাৰে সন্মানীত হৈছে। ইয়াৰ উপৰি তামিল ভাষাৰ ছবিতো কাম কৰিছে। মেৰিগোল্ড, মনছুন ৱেডিং ৰ দৰে আন্তঃৰ্জাতিক পৰ্যায়ৰ ছবিতো তেখেতে বৰঙণি আগবঢ়াইছে। চীনা ছবি পাৰহেপছ লাভ, কুং ফু য়োগাৰ লগতো ফাৰাহ খান জড়িত হৈছিল। তেখেতে তাৰ বাবে টনি বঁটা আৰু গল্ডেন হৰ্ছ বঁটাৰ মনোনয়ন লাভ কৰিবলৈ সক্ষম হৈছে। ২০০৪ চনত মুক্তিপ্ৰাপ্ত ছবি মে হুঁ নাৰ বাবে তেখেতে ফিল্মফেয়াৰৰ পৰা শ্ৰেষ্ঠ পৰিচালকৰ শিতানত মনোনয়ন লাভ কৰিবলৈ সক্ষম হয়। ২০০৭ চনত মুক্তি লাভ কৰা হিন্দী ছবি ওম শান্তি ওম হৈছে তেখেতৰ দ্বাৰা নিৰ্দেশিত দ্বিতীয়খন ছবি।
প্ৰাৰম্ভিক জীৱন আৰু শিক্ষা
১৯৬৫ চনৰ ৯ জানুৱাৰীত ফাৰাহ খানৰ জন্ম হয়। ফাৰাহৰ পিতৃ আছিল কামৰাণ খান। তেখেতে নিজৰ জীৱন আৰম্ভ কৰিছিল ষ্টাণ্টমেণ্ট হিচাপে আৰু পাছলৈ ছবি-নিৰ্মাতা হিচাপে দায়িত্ব পালন কৰিছিল। আনহাতে ফাৰাহৰ মাতৃ আছিল মেনকা ইৰাণী, পূৰ্বত শিশুশিল্পী হানী ইৰানী আৰু ডেইজী ইৰাণীৰ ভগ্নী। ফাৰাহৰ ভ্ৰাতৃ ছাজিদ খান হৈছে এজন ছবি পৰিচালক, কমেডিয়ান আৰু অভিনেতা।
ফাৰাহ খানে শিৰিষ কুন্দৰৰ লগত বৈবাহিক জীৱনৰ পাতনি মেলে। কুন্দৰ আছিল মে হুঁ না ছবিখনৰ সম্পাদক। ২০০৪ চনৰ ৯ নৱেম্বৰত তেওঁলোক বৈবাহিক-বান্ধোনত আবদ্ধ হয়। পৰৱৰ্তী সময়ত দুয়োয়ে জানে-এ-মন, ওম শান্তি ওম, টিশ মাৰ খানত একেলগে কাম কৰিছে। ২০০৮ চনত দম্পতীটোৱে In vitro fertilizationৰ জৰিয়তে তিনিটি সন্তান লাভ কৰে। তাৰে এজন পুত্ৰ আৰু দুগৰাকী কন্যা।
কৰ্মজীৱন
ফাৰাহ খানে মুম্বাইৰ ছেইণ্ট জেভিয়াৰ্ছ কলেজত সমাজবিজ্ঞান অধ্যয়ন কৰি আছিল। সেই সময়তে মাইকেল জেকছনৰ থ্ৰিলাৰ সম্প্ৰচাৰিত হৈছিল। অনুষ্ঠানটোৱে ফাৰাহক ইমান গভীৰভাৱে প্ৰভাৱান্বিত কৰিলে যে, পূৰ্বতে নৃত্য নকৰা ফাৰাহে নৃত্যক এটা বৃত্তি হিচাপে গ্ৰহণ কৰিলে। প্ৰথমাৱস্থাত নিজাববীয়াকৈ নৃত্য কৰা ফাৰাহে পাছলৈ এটা নৃত্য-গোট গঢ়ি তুলিলে। যেতিয়া বিখ্যাত কৰিঅ'গ্ৰাফাৰ সৰোজ খান হিন্দী ছবি জো জিতা ৱহী ছিকন্দৰ ত্যাগ কৰিলে, তেতিয়া ফাৰাহে তেওঁৰ পদটো পূৰ কৰিলে। ইয়াৰ পিছত তেখেতে আৰু উভতি চালবগীয়া হোৱা নাই। কভি খুশী কভী গমৰ দৃশ্যগ্ৰহণস্থলীত ফাৰাহে শ্বাহৰুখ খানক লগ পায় আৰু তেওঁলোক দুয়ো ভাল বন্ধু হৈ পৰে। পাছলৈ তেওঁলোকে মিলি অনেক ছবিত কাম কৰে।
কৰিঅ'গ্ৰাফীৰ বাবে ফাৰাহ খানে এতিয়ালৈকে ছবাৰ ফিল্মফেয়াৰ লাভ কৰিবলৈ সক্ষম হৈছে। ইয়াৰ পিছত তেখেতে মেই হুঁ না ছবিখন পৰিচালনা কৰে। ছবিখনত শ্বাহৰুখ খানে মুখ্য ভূমিকাত অভিনয় কৰে। তেখেতে পৰিচালনা কৰা দ্বিতীয়খন ছবি হৈছে ওম শান্তি ওম। এইখন ছবিত দীপিকা পাডুকনে কেন্দ্ৰীয় চৰিত্ৰত অভিনয় কৰিছে। মুক্তিৰ পাছতেই সৰ্বাধিক উপাৰ্জনকাৰী হিচাপে পৰিগণিত হোৱা হিন্দী ছবিৰ তালিকাত এইখন ছবি স্থানাভুক্ত হয়। তেখেতৰ তৃতীয়খন পৰিচালনা আছিল টিশ মাৰ খান। ২০১২ চনত ফাৰাহে শিৰীন ফাৰহাদ কিটো নিকল পৰীত অভিনেত্ৰী হিচাপে অভিষেক কৰে।
২০০৬ চনৰ ৩১ আগষ্টত এমটিভি মিউজিক এৱাৰ্ডছ অনুষ্ঠানত কলম্বিয়ান পপগায়িকা শ্বাকিৰাই পৰিৱেশন কৰিবলৈ ওলোৱা হিপছ্ ডণ্ট লায় গীতটোৰ বলিউদী সংস্কৰণত ফাৰাহে নৃত্য পৰিচালনা কৰে।
বাহ্যিক সংযোগ
শ্ৰেণী:ভাৰতৰ ব্যক্তি শ্ৰেণী:ভাৰতীয় নৃত্যশিল্পী শ্ৰেণী:ভাৰতীয় অভিনেত্ৰী শ্ৰেণী:ভাৰতৰ চলচ্চিত্ৰ পৰিচালক শ্ৰেণী:শ্ৰেষ্ঠ নৃত্য পৰিচালনাৰ ৰাষ্ট্ৰীয় চলচ্চিত্ৰ বঁটা বিজয়ী শ্ৰেণী:ফিল্মফেয়াৰ বঁটা বিজয়ী
ৰুদ্ৰেশ্বৰ দেৱালয়
ৰুদ্ৰেশ্বৰ দেৱালয় বা ৰুদ্ৰেশ্বৰ মন্দিৰ অসমৰ উত্তৰ গুৱাহাটীত অৱস্থিত ভগৱান শিৱৰ প্ৰতি উছৰ্গিত এখন মন্দিৰ। ই ব্ৰহ্মপুত্ৰ নদৰ উত্তৰ পাৰৰ ৰুদ্ৰেশ্বৰ গাঁৱত অৱস্থিত। আহোম স্বৰ্গদেউ প্ৰমত্ত সিংহয়ে ১৭৪৯ খ্ৰীষ্টাব্দত তেওঁৰ পিতৃ স্বৰ্গদেউ ৰুদ্ৰ সিংহৰ স্মৃতিত এই মন্দিৰ নিৰ্মাণ কৰাইছিল। এই দেৱালয় আহোম-মোগল মিশ্ৰিত স্থাপত্যশৈলীৰ উৎকৃষ্ট নিদৰ্শন।
ইতিহাস
স্বৰ্গদেউ ৰুদ্ৰ সিংহয়ে জীৱনৰ বিয়লি বেলাত আহোম ৰাজ্য পশ্চিমলৈ কৰতোৱা নদীলৈ বিস্তাৰিত কৰিবলৈ বিচাৰিছিল। বৰ্তমান পশ্চিম বংগ আৰু বাংলাদেশৰ মাজেৰে বৈ যোৱা এই নদী প্ৰাচীন কামৰূপ ৰাজ্যৰ সীমা আছিল। সেই সময়ত বংগ মোগলৰ অধীনত আছিল। সেয়ে তেওঁ মোগল সম্ৰাজ্যৰ বিৰুদ্ধে সৈন্যবাহিনী গোটাইবলৈ আৰম্ভ কৰিছিল। ইয়াৰ বাবে পাহাৰ ভৈয়ামৰ প্ৰায় ৪,০০,০০০ সৈন্য গুৱাহাটীত গোট খাইছিল। আহোমৰ লগত কছাৰী ৰাজ্য আৰু জয়ন্তীয়া ৰাজ্যৰ ৰজায়েও এই অভিযানত যোগ দিছিল। কিন্তু এই সময়তে ৰুদ্ৰ সিংহ নৰিয়াত পৰে আৰু ১৭১৪ খ্ৰীষ্টাব্দত গুৱাহাটীৰ চাউনিত তেওঁৰ মৃত্যু হয়। তেওঁৰ মৃতদেহ টাই-আহোম পদ্ধতিৰ মৈদাম দিবলৈ চৰাইদেউলৈ নিয়া হৈছিল। কিছুমানৰ মতে ৰুদ্ৰ সিংহক উত্তৰ গুৱাহাটীত হিন্দু ৰীতিৰে অন্তিম সংস্কাৰ কৰা হৈছিল আৰু কিছুমানৰ মতে তেওঁৰ কেৱল এটা আঙুলি ইয়াত হিন্দু ৰীতিৰে সংস্কাৰ কৰা হৈছিল। তেওঁৰ দ্বিতীয় পুত্ৰ স্বৰ্গদেউ প্ৰমত্ত সিংহ ৰাজসিংহাসনত অধিষ্ঠিত হোৱাৰ পিছত পিতৃৰ স্মৃতিত তেওঁৰ নামেৰে ভগৱান শিৱৰ মন্দিৰ নিৰ্মাণ কৰাইছিল। তেওঁৰ পিতৃৰ মৃত্যুৰ স্থানতে এই দেৱালয় নিৰ্মাণ কৰা হৈছিল। ১৭৪৯ খ্ৰীষ্টাব্দত এই মন্দিৰৰ নিৰ্মাণ কাৰ্য সম্পূৰ্ণ হয়। ৰুদ্ৰেশ্বৰ দেৱালয়ৰ কাষৰ গাঁৱৰ নাম ৰুদ্ৰেশ্বৰ হ'ল। স্বৰ্গদেউয়ে মন্দিৰৰ ৰক্ষণা-বেক্ষণৰ বাবে মন্দিৰৰ নামত ভূমিদান কৰিছিল।
গঠন আৰু স্থাপত্য
মধ্যযুগৰ পিছৰচোৱা সময়ত দেৱোত্তৰ ভূমিৰ ওপৰত এই শিৱ মন্দিৰটো সজোৱা হৈছে। মন্দিৰটোৰ দুটা বেলেগ বেলেগ ধৰণৰ গাঁথনি আছে, যেনে- বৰ্গক্ষেত্ৰ আকাৰৰ এখন ওখ মঞ্চ আৰু তাৰ ওপৰত মণ্ডপৰ সৈতে এটা মন্দিৰ। মাটিৰ ওপৰৰ নক্সাখন বৰ্গক্ষেত্ৰ আকাৰৰ আৰু তাৰে ভিতৰত প্ৰদক্ষিণ কৰিব পৰাকৈ এটা পদপথ। ওপৰ মহলাত শিখৰটোক আৱৰি ধৰি মন্দিৰক প্ৰদক্ষিণ কৰিব পৰাকৈ এটা মুকলি পদপথ আছে। এই গাঁথনিটোৱে মোগল যুগৰ কীৰ্তিস্তম্ভৰ নিদৰ্শন ধৰিব পাৰি। এই অৱয়বটো প্ৰধানকৈ এটা মন্দিৰ আৰু এটা কীৰ্তিস্তম্ভৰ সংমিশ্ৰণ। মাটিৰ পৰা ওপৰৰ মন্দিৰলৈ যাবলৈ বুলি এটা খটখটি বনাই থোৱা আছে। ওপৰৰ মহলাটো মুকলি ঠাই এটুকুৰাই আগুৰি আছে যাতে মন্দিৰটো প্ৰদক্ষিণ কৰিব পৰা যায়। এটা সৰু কীৰ্তিস্তম্ভৰ লগতে মন্দিৰটো থকা অসমত এইটোৱে একমাত্ৰ ভাস্কৰ্য্য। মন্দিৰখনৰ পুৰণি শিখৰটো বৰ্তমানে নাই। মন্দিৰখনত মাটিৰ তলত এটা কোঠা আছে আৰু ইয়াৰ প্ৰৱেশদ্বাৰ মন্দিৰৰ সন্মুখত অৱস্থিত। এই কোঠা কি কামত ব্যৱহাৰ হৈছিল জনা নাযায় যদিও ইয়াক খাদ্য আৰু অন্যান্য লাগতিয়াল সামগ্ৰী ৰখা ঠাই হিচাপে ব্যৱহাৰ কৰা হৈছিল বুলি অনুমান কৰা হয়। এই কোঠাৰ ঠিক ওপৰতে মন্দিৰ মূল মণিকূটত শিৱলিংগ অৱস্থিত। মন্দিৰত বতাহ চলাচল কৰিব পৰা আৰু পানী ওলাই যাব পৰা সুন্দৰ ব্যৱস্থা আছে। মন্দিৰখনৰ চাৰিওফালে ইটাৰ বেৰ আছে। ইয়াত দুটা আহোম যুগৰ শিলালিপি উদ্ধাৰ হৈছে আৰু বৰ্তমান যাদুঘৰত সংৰক্ষণৰ বাবে ৰখা হৈছে। মন্দিৰৰ কাষতে কুঁৱৰী পুখুৰী নামেৰে এটা পুখুৰী আছে। স্থানীয় লোকৰ মতে ইয়াত ৰুদ্ৰ সিংহয়ে চাউনিত থাকোঁতে ৰাণী আৰু কুঁৱৰী সকলে ইয়াত গা ধুইছিল। কুঁৱৰী পুখুৰীৰ পূবত হিলৈধাৰী পুখুৰী নামেৰে আন এটা পুখুৰী আছে।
বৰ্তমান স্থিতি
আহোম ৰাজ্যৰ পতনৰ পিছত অসমত ব্ৰিটিছ শাসন আৰম্ভ হয়। এই কালছোৱাত দেৱালয়খনে ভূমি আৰু ৰাজ সাহায্য হেৰুৱাইছিল। ১৮৯৭ আৰু ১৯৫০ চনৰ ভূমিকম্পত ইয়াৰ বিস্তৰ ক্ষতি সাধন হৈছিল। পিছলৈ মন্দিৰখনৰ ওপৰৰ অংশ বৰ বেয়াকৈ ক্ষতিগ্ৰস্ত হল। স্থানীয়লোকে ইয়াৰ মণিকূট আকৌ নিৰ্মাণ কৰিছিল। বৰ্তমান ই ভাৰতীয় পুৰাতত্ত্ব সৰ্বেক্ষণৰ দ্বাৰা ঐতিহাসিকস্থল হিচাপে স্বীকৃতিপ্ৰাপ্ত। ভাৰতীয় পুৰাতত্ত্ব সৰ্বেক্ষণ আৰু অসম চৰকাৰে ইয়াৰ মেৰামতিৰ কাম হাতত লৈছে যদিও সম্পূৰ্ণ হোৱা নাই।
তথ্য উৎস
শ্ৰেণী:হিন্দুধৰ্মৰ মঠ-মন্দিৰ
নটৰ ডেম কলেজ, ঢাকা
নটৰ ডেম কলেজ (নট ডেম কলেজ, Notre Dame College) বাংলাদেশৰ ঢাকাৰ পুৰণি শিক্ষানুষ্ঠানসমূহৰ ভিতৰত অন্যতম। ১৯৪৯ চনত এইখন চেণ্ট গ্ৰেগৰী কলেজ হিচাপে স্থাপন কৰা হৈছিল। নটৰ ডেম কলেজত কলা, বিজ্ঞান, বাণিজ্য তিনিওটা শাখা উচ্চতৰ মাধ্যমিকৰ পৰা ডিগ্ৰী পৰ্যন্ত অধ্যয়ন কৰাৰ সুবিধা আছে।
বিষ্ণু দে
জন্ম
১৮ জুলাই, ১৯০৯ চনত এখেতৰ জন্ম হয়।
মৃত্যু
১৯৮২ চনৰ ৩ ডিচেম্বৰ তাৰিখে এইজনা ব্যক্তিয়ে ইহলীলা সম্বৰন কৰে।
তথ্যসূত্ৰ
শ্ৰেণী:বঙালী কবি
৯ জানুৱাৰী
৯ জানুৱাৰী দিনটো গ্ৰেগৰিয়ান বৰ্ষপঞ্জী অনুসাৰে বছৰৰ ৯ম দিন। বছৰটো শেষ হ’বলৈ এই দিনৰ পৰা মুঠ ৩৫৬টা দিন (অধিবৰ্ষত ৩৫৭টা দিন) বাকী থাকে। এইদিনটোত ঘটা কেইটামান উল্লেখযোগ্য ঘটনা -
বাহ্যিক সংযোগ
শ্ৰেণী:জানুৱাৰী শ্ৰেণী:ইংৰাজী বৰ্ষপঞ্জীৰ দিন
ফ্ৰেংক কামেনি
ফ্ৰেংকলিন এডৱাৰ্ড কামেনি (Franklin Edward Kameny, ২১ মে' ১৯২৫ – ১১ অক্টোবৰ ২০১১), চমুকৈ ফ্ৰেংক কামেনি, এগৰাকী আমেৰিকান গে অধিকাৰ কৰ্মী আছিল। আমেৰিকাৰ সমকামী অধিকাৰ আন্দোলনত তেওঁক "আটাইতকৈ গুৰুত্বপূৰ্ণ ব্যক্তি" বুলি অভিহিত কৰা হয়। ১৯৫৭ চনত কামেনিক তেওঁৰ সমকামিতাৰ বাবে ৱাশ্বিংটন ডি.চি.ৰ আমেৰিকা যুক্তৰাষ্ট্ৰৰ সেনাৰ আৰ্মি মেপ চাৰ্ভিচত জ্যোতিৰ্বিজ্ঞানী হিচাপে কৰ্মৰত তেওঁৰ পদৰ পৰা বৰ্খাস্ত কৰা হয়। ইয়াৰ ফলত তেওঁ "আমেৰিকান প্ৰতিষ্ঠানৰ সৈতে এক হাৰকিউলিয়ান সংগ্ৰাম" আৰম্ভ কৰে আৰু এই আন্দোলনে "১৯৬০ৰ দশকৰ আৰম্ভণিৰ সমকামী অধিকাৰ আন্দোলনত এক নতুন সময়ৰ উগ্ৰবাদৰ নেতৃত্ব দিয়ে।"
কামেনিয়ে আমেৰিকা যুক্তৰাষ্ট্ৰৰ অসামৰিক সেৱা আয়োগৰ দ্বাৰা তেওঁৰ পদৰ পৰা অপসাৰণ কৰাৰ বাবে আনুষ্ঠানিকভাৱে আপীল কৰিছিল। যদিও তেওঁ এই প্ৰক্ৰিয়াত অসফল হৈছিল, আমেৰিকা যুক্তৰাষ্ট্ৰৰ আদালতত অনুসৰণ কৰা যৌন অভিমুখীতাৰ ওপৰত আধাৰিত প্ৰথম জ্ঞাত নাগৰিক অধিকাৰ দাবী হিচাপে এই প্ৰক্ৰিয়াটো উল্লেখযোগ্য আছিল।
প্ৰাৰম্ভিক জীৱন আৰু শিক্ষা
টাক্সনৰ পৰা তেওঁৰ পিএইচডি থিচিছৰ বাবে গৱেষণা সম্পূৰ্ণ কৰি উভতি আহোঁতে এজন অচিনাকি ব্যক্তিয়ে তেওঁক ওচৰলৈ গৈ হাতত ধৰি যোৱাৰ পিছত ছান ফ্ৰাঞ্চিস্কো বাছ টাৰ্মিনেলত সাধাৰণ পোছাক পৰিহিত আৰক্ষী বিষয়াসকলে তেওঁক গ্ৰেপ্তাৰ কৰিছিল। তেওঁক প্ৰতিশ্ৰুতি দিয়া হৈছিল যে তিনি বছৰৰ পৰীক্ষাৰ বাবে সেৱা আগবঢ়োৱাৰ পিছত তেওঁৰ অপৰাধমূলক ৰেকৰ্ড আঁতৰ কৰা হ'ব যাৰ ফলত তেওঁ তেওঁৰ নিযুক্তিৰ সম্ভাৱনা আৰু অভিযোগৰ বিৰুদ্ধে যুঁজ দিয়াৰ যিকোনো প্ৰচেষ্টাৰ বিষয়ে চিন্তা কৰাৰ পৰা অব্যাহতি পাব।
চাকৰিৰ পৰা বৰ্খাস্ত
ৱাশ্বিংটন ডি.চিলৈ স্থানান্তৰিত হৈ কামেনিয়ে জৰ্জটাউন বিশ্ববিদ্যালয়ৰ জ্যোতিৰ্বিজ্ঞান বিভাগত এবছৰৰ বাবে অধ্যাপনা কৰিছিল আৰু ১৯৫৭ চনৰ জুলাই মাহত তেওঁক আমেৰিকা যুক্তৰাষ্ট্ৰৰ সেনা মানচিত্ৰ সেৱাৰ দ্বাৰা নিযুক্ত কৰা হৈছিল। যেতিয়া তেওঁলোকে কামেনিৰ চান ফ্ৰান্সিস্কোত গ্ৰেপ্তাৰ হোৱাৰ বিষয়ে জানিছিল তেওঁৰ উৰ্ধতন বিষয়াসকলে তেওঁক প্ৰশ্ন কৰিছিল। কিন্তু তেওঁ তেওঁৰ যৌন অভিমুখীতা সম্পৰ্কে তথ্য প্ৰদান কৰিবলৈ অস্বীকাৰ কৰিছিল। কামেনিক আয়োগে সোনকালেই বৰ্খাস্ত কৰিছিল। ১৯৫৮ চনৰ জানুৱাৰী মাহত ফেডাৰেল চৰকাৰে তেওঁক ভৱিষ্যতৰ নিযুক্তিৰ পৰা বাধা দিছিল। লেখক ডগলাছ শ্বেণ্ড-টুচিয়ে পিছত লিখিছিল, "কামেনি পুৰুষসকলৰ ভিতৰত আটাইতকৈ পৰম্পৰাগত আছিল, তেওঁৰ কামত সম্পূৰ্ণৰূপে মনোনিৱেশ কৰিছিল, হাৰ্ভাৰ্ড আৰু জৰ্জটাউনত... এনেদৰে তেওঁ অধিক অভদ্ৰভাৱে হতবাক হৈছিল যেতিয়া একেই পৰিস্থিতি তেওঁৰ ওপৰত পৰিছিল যিদৰে আমি ১৯১৮ চনৰ শ্ৰেণী প্ৰেস্কট টাউনচেণ্ডৰ ওপৰত দেখিছোঁ, দশকৰ আগতে... তেওঁক গ্ৰেপ্তাৰ কৰা হৈছিল। পিছত তেওঁক বৰ্খাস্ত কৰা হ'ল। আৰু, টাউনচেণ্ডৰ দৰে, কামেনিও কট্টৰপন্থী আছিল।"
কামেনীয়ে ন্যায়িক ব্যৱস্থাৰ জৰিয়তে তেওঁৰ চাকৰিৰ পৰা অপসাৰণ কৰাৰ বিৰুদ্ধে আপীল কৰিছিল। কিন্তু আমেৰিকা যুক্তৰাষ্ট্ৰৰ উচ্চতম ন্যায়ালয়ৰ পৰা পুনৰীক্ষণ বিচৰাৰ আগতে দুবাৰ হাৰিছিল আৰু চাৰ্টিওৰাৰীৰ বাবে তেওঁৰ আৱেদন প্ৰত্যাখ্যান কৰিছিল। নিজকে সক্ৰিয়তাৰ বাবে নিয়োজিত কৰাৰ পিছত কামেনিয়ে পুনৰ কেতিয়াও বেতন লাভ কৰা চাকৰি কৰা নাছিল আৰু গোটেই জীৱন বন্ধু আৰু পৰিয়ালৰ দ্বাৰা সমৰ্থিত হৈছিল। তেওঁৰ স্পষ্ট সক্ৰিয়তা স্বত্বেও তেওঁ কেতিয়াবাহে তেওঁৰ ব্যক্তিগত জীৱনৰ বিষয়ে আলোচনা কৰিছিল আৰু আন পুৰুষৰ সৈতে কেতিয়াও কোনো দীৰ্ঘম্যাদী সম্পৰ্ক ৰখা নাছিল। তেওঁ কেৱল তেওঁলোকৰ বাবে তেওঁৰ সময় নাই বুলি কৈছিল। তেওঁ কৈছিল, "যদি মই কাৰোবাৰ সৈতে অসন্মত হওঁ, মই তেওঁলোকক মোক বুজাবলৈ সুযোগ দিওঁ যে তেওঁলোক শুদ্ধ। আৰু যদি তেওঁলোক বিফল হয়, তেন্তে মই শুদ্ধ আৰু তেওঁলোক ভুল আৰু তেওঁলোক সলনি নোহোৱালৈকে মই তেওঁলোকৰ সৈতে যুঁজিব লাগিব।"
কামেনিয়ে পৰম্পৰাগত জাতিগত উপাধি পৰিহাৰ কৰিছিল আৰু গোটেই জীৱনজুৰি তেওঁ নিজৰ জাতিক "মানুহ" বুলি উল্লেখ কৰিছিল।
সমকামী অধিকাৰ সক্ৰিয়তা
১৯৬১ চনত মাটাচিন চছাইটিৰ শাখা ৱাশ্বিংটন ডি.চি.ৰ সহযোগী সহ-প্ৰতিষ্ঠাপক কামেনি আৰু জেক নিকোলছে ১৯৬৫ চনৰ ১৭ এপ্ৰিলত হোৱাইট হাউচত পিকেট লাইনৰ সৈতে গে আৰু লেছবিয়ানসকলৰ সৈতে বিশ্বৰ সৰ্বপ্ৰথম ৰাজহুৱা প্ৰতিবাদ আৰম্ভ কৰিছিল। নিউয়ৰ্কৰ মেটাচাইন চছাইটি আৰু বিলিটিছৰ কন্যাসকলৰ সৈতে যুটীয়াভাৱে সমকামী অধিকাৰৰ বাবে বাৰ্ষিক স্মাৰক ৰাষ্ট্ৰসংঘ, পেণ্টাগন, আমেৰিকা যুক্তৰাষ্ট্ৰৰ অসামৰিক সেৱা আয়োগ আৰু ফিলাডেলফিয়াৰ স্বাধীনতা হলক লক্ষ্য কৰি পিকেটিং সম্প্ৰসাৰিত কৰা হৈছিল। কামেনিয়ে সমকামীসকলক চৰকাৰৰ পৰা আঁতৰাই দিয়াৰ নিয়ম সলনি কৰিবলৈ ৰাষ্ট্ৰপতি কেনেডিলৈ চিঠি লিখিছিল।
১৯৬৩ চনত কামেনি আৰু মেটাচিনে ডি.চি. চোডমি আইন বোৰ সলনি কৰিবলৈ এক অভিযান আৰম্ভ কৰিছিল। তেওঁ ব্যক্তিগতভাৱে এখন বিধেয়কৰ খচৰা প্ৰস্তুত কৰিছিল যিটো অৱশেষত ১৯৯৩ চনত গৃহীত হৈছিল। তেওঁ আমেৰিকান চাইকিয়াট্ৰিক এছ'চিয়েশ্যনৰ মানসিক বিকাৰৰ ডায়গনষ্টিক এণ্ড ষ্টেটিষ্টিকেল মেনুৱেলৰ পৰা মানসিক বিকাৰ হিচাপে সমকামিতাৰ শ্ৰেণীবিভাজন আঁতৰ কৰাৰ বাবেও কাম কৰিছিল।
১৯৬৪ চনত কামেনিয়ে যুক্তি দিছিল যে সমকামীসকলে কৃষ্ণাঙ্গতকৈ অধিক তীব্ৰ বৈষম্যৰ সন্মুখীন হৈছিল। কিয়নো ফেডাৰেল চৰকাৰে তেওঁলোকক সহায় কৰা নাছিল আৰু তেওঁলোকৰ বিৰুদ্ধে সক্ৰিয়ভাৱে বৈষম্যমূলক আচৰণ কৰিছিল। তেওঁ কৈছিল যে সমকামীসকলে নাগৰিক অধিকাৰ আন্দোলনৰ সফলতাৰ পৰা অধিক বেয়া হ'ব: "এতিয়া যেতিয়া নিগ্ৰোসকলৰ বিৰুদ্ধে বৈষম্য মূলক আচৰণ কৰাটো ফেশ্বনেবল হৈ পৰিছে, সমকামীসকলৰ বিৰুদ্ধে বৈষম্য বৃদ্ধি পাব... সমকামিতাই অন্তিম মুখ্য ক্ষেত্ৰটোক প্ৰতিনিধিত্ব কৰে য'ত এই দেশত কুসংস্কাৰ আৰু বৈষম্য প্ৰচলিত।"